text:
Wase 3
Na ivakatakila sa soli vei Josefa Simici na Parofita, e Amoni, Penisilivenia, Julai 1828, me baleta na yali ni 116 na draunipepa ni ivola ka vakadewataki mai na itekivu ni iVola i Momani, ka a vakatokai na ivola i Liai. A solia vakavoraki na Parofita ena nona a maroroya tiko, ki vei Matini Erisi, o koya ka mai veiqaravi vakavunivola vakalekaleka ena vakadewataki ni iVola i Momani. A vakatakilai na veika oqo ena Urimi kei na Cumimi. (Raica na wase e 10.)
1–4, Sa dua na iwavoki tawamudu na nona sala na Turaga; 5–15, Me veivutuni o Josefa Simici de na vakayalia na isolisoli ni vakavakadewa; 16–20, Sa yaco mai na iVola i Momani me ra na vakabulai kina na kawa i Liai.
1 Na acakacaka, kei na ituvatuva, kei na inaki ni Kalou ena sega ni rawa ni dua e tarova, ena sega talega ni ra mai tini botoilevu tu.
2 Ni sa sega ni dau lako na aKalou ena sala tatakelokelo, sa sega tale ga ni veigoleyaki ki na imatau se ki na imawi, sa sega ni dauveisautaka na nona vosa, o koya sa dodonu sara na nona sala, ka sa dua na iwavoki tawamudu na nona bsala.
3 Nanuma, nanuma tiko ni sega ni dau vakatawayagataki na acakacaka ni Kalou, ia na cakacaka ga ni tamata;
4 E dina ga ni na levu na nona ivakatakila e dua na tamata, ka tiko vua na kaukauwa me vakayacora kina na cakacaka kaukauwa e vuqa, ia kevaka sa aboletaka ga na nona kaukauwa, ka sega ni muria na bivakasala ni Kalou, ka sa muria ga na vakatulewa ni nona vakasama kei na cgagadre ni yalona, sa na bale vakaidina ka tau vua na dcudru ni Kalou yalododonu.
5 Raica, o sa nuitaki ena veika oqo, ia e vakacava sara na bibi ni nomu ivakaro; mo nanuma talega na vosa ni yalayala a caka vei iko, kevaka ko a sega ni talaidredre vei ira.
6 Ia raica, sa wasoma beka na nomu dau atalaidredre ki na ivakaro kei na lawa ni Kalou, ka vakayacora ga na nodra bveivakauqeti na tamata.
7 Ia, raica, a sega ni dodonu mo arerevaka vakalevu na tamata mai vua na Kalou. E dina ga ni ra sa sega ni muria na tamata na ivakasala ni Kalou, ka bbeca na nona vosa—
8 Ia ko iko a dodonu mo yalodina; ke a qai dodoka yani na ligana ka tokoni iko mai na agasau vidi waqa kecega ni bmeca; ka qai tiko kei iko ena veigauna kecega ni nomu cleqa.
9 Raica, sai iko ko Josefa, ko sa digitaki mo vakayacora na cakacaka ni Turaga, ia me baleta na talaidredre, kevaka ko sa sega ni qarauni iko, ko na lutu dina.
10 Ia mo nanuma, na Kalou sa rui yalololoma; o koya, mo veivutunitaka na veika ko sa cakava ka sega ni salavata kei na ivakaro kau sa solia vei iko, ka mo digitaki tikoga kina, ka kacivi tale ki na cakacaka;
11 Vakavo walega kevaka o kitaka oqo, ko na muduki tani ka vakataki ira tale na tamata e so, ni sa sega tale ni dua na nomu isolisoli.
12 Ia ni ko sa solia tani yani na veika sa solia na Kalou vei iko, o ya na rai kei na kaukauwa ni avakavakadewa, ko sa solia tani kina na veika tabu oqori ki na ligana e dua na btamata dau caka ca,
13 Ko koya sa sega ni muria na ivakasala ni Kalou, ka voroka na veiyalayala tabu bibi duadua era a cavuti ena mata ni Kalou, ka aboletaka ga na nona vakatulewa vakataki koya ka sakitaka na nona yalomatua.
14 Sai koya oqo na vuna ko sa mai vakayalia kina na nomu isolisoli ena dua na gauna—
15 Ni ko sa vakatara na ivakasala ni nomu adauveidusimaki me buturaki sobu mai na ivakatekivu.
16 Ia, na noqu cakacaka ena vakayacori ga, ni kevaka era sa kila na aiVakabula ko ira na kai vuravura, ena nodra bivakadinadina na Jiu, ena vakatalega kina na nodra ckila na noqu tamata ni dua na iVakabula—
17 Io kivei ira na aNifaiti, kei na Jekopaiti, kei na Josefaiti, kei na Soramaiti, mai na ivakadinadina ni nodra qase—
18 Ia era na kila na aivakadinadina oqo na bLeimanaiti, kei na Lemuelaiti, kei na Isimelaiti, ko ira era sa cmalumalumu mai ena tawavakabauta ena vuku ni ivalavala ca ni nodra qase, ko ira sa laiva na Turaga me ra dvakarusai ira na wekadra na Nifaiti, ena vuku ni nodra ivalavala ca ka itovo vakasisila.
19 Ia ena vuku sara ga ni ainaki oqo era sa maroroi kina na bpeleti oqo, ka tiko kina na ivolatukutuku oqo—me vakayacori kina na cyalayala ni Turaga, ka a vakayacora vei ira na nona tamata;
20 Ka ra na kila kina na aLeimanaiti na kedra itukutuku na nodra qase, ka ra na kila talega kina na yalayala ni Turaga, ka me ra bvakabauta kina na kosipeli ka cvakararavi ki na loloma i Jisu Karisito, ka dvakalagilagi ena nodra vakabauta na yacana, ka vakakina ena nodra veivutuni me ra vakabulai. Emeni.


c: text/html

text:
WASE 17
Tiko ga ena Loloma ni Kalou
“Moni vakaukauataki ena yavu ni nomuni vakabauta savasava . . . Tiko ga ena loloma ni Kalou.”—JUTA 20, 21.
1, 2. Na cava eda rawa ni cakava meda tiko ga kina ena loloma ni Kalou?
EDA vinakata kece meda kaukaua qai bulabula. Eda na saga gona meda kana kakana bulabula, vakaukaua yago, da qai taqomaka vinaka na yagoda. E ka ni sasaga toka, ia eda na marautaka, meda kua gona ni soro. Eda na vinakata tale ga meda kaukaua da qai bulabula ena dua tale na sala.
2 Eda sa mai kilai Jiova vinaka, ia e vinakati meda vaqaqacotaka tiko ga na noda veiwekani kei koya. Ni vakauqeti ira na lotu vaKarisito o Juta mera “Tiko ga ena loloma ni Kalou” e vakamacalataka tale ga na sala mera cakava kina qori. E kaya vei ira: “Moni vakaukauataki ena yavu ni nomuni vakabauta savasava.” (Juta 20, 21) Ena rawa gona vakacava me dei noda vakabauta?
VAKAUKAUATAKA TIKO GA NOMU VAKABAUTA
3-5. (a) E vinakata o Setani meda raica vakacava na ivakatagedegede i Jiova? (b) Na cava nomu rai me baleta na lawa kei na ivakavuvuli i Jiova?
3 E bibi meda vakadeitaka ni vinaka duadua na sala i Jiova. E vinakata o Setani meda nanuma ni dredre na Vakatekivu 3:1-6) Qori tale ga na ka e se saga tiko nikua.muri ni ivakatagedegede ni Kalou, eda na marau cake ke da vakatulewataka ga na ka e dodonu kei na ka e cala. Se tekivu sara mai na were o Iteni na nona cakava qori o Setani. (
4 Vakacava e donu o Setani? Sa rui kaukaua tale na ivakatagedegede i Jiova? Sega. Me kena ivakaraitaki, vakasamataka ga ni o taubale tiko ena dua na lomaniba ni senikau totoka. O raica sara e dua na bai cecere e wavokita tu e dua na yasa ni bai. Rairai o na vakasamataka, ‘Na cava me vakabai tu kina na yasana qo?’ Ena gauna vata ya o qai rogoca ni tagi mai kina na laione. Sa vakacava qo nomu rai me baleta na bai? Dua na ka nomu vakavinavinaka ni taqomaki iko, qai sega ni kani iko na laione! Na bai ya e vaka sara ga na ivakavuvuli i Jiova, qai vaka na laione na Tevoro. E vakasalataki keda na Vosa ni Kalou: “Moni yalomatua, ni yadra tiko. E veilakoyaki voli na kemuni meca, na Tevoro, me vaka na laione e tagi, e vakasaqara tiko e dua me tiloma.”—1 Pita 5:8.
5 O Jiova e vinakata meda marautaka na bula vinaka duadua. E sega ni vinakata me vakacalai keda o Setani. Ya na vuna e vakarautaka kina na lawa kei na ivakavuvuli me taqomaki keda, meda marau tale ga kina. (Efeso 6:11) E vola o Jemesa: “O koya e dikeva na lawa uasivi ni veisereki qai muria tiko ga, ena marautaka na ka e cakava.”—Jemesa 1:25.
6. Eda vakadeitaka vakacava ni vinaka duadua na nona sala na Kalou?
6 Nida muria na veidusimaki i Jiova, ena vinaka noda bula, ena kaukaua tale ga noda veitokani kei koya. Maciu 6:5-8; 1 Cesalonaika 5:17) Eda marau nida talairawarawa ina nona veidusimaki meda sokaloutaki koya, meda veivakayaloqaqataki, kei na noda vakaitavi vakalevu ena vunau kei na veivakavulici. (Maciu 28:19, 20; Kalatia 6:2; Iperiu 10:24, 25) Nida vakasamataka na sala e vukei keda kina qori me kaukaua tiko ga noda vakabauta, eda na vakadeitaka kina ni vinaka duadua na sala i Jiova.Me kena ivakaraitaki, ena yaga nida ciqoma nona veisureti meda torovi koya wasoma ena masu. (
7, 8. Na cava ena vukei keda meda kua ni leqataka na vakatovolei ni noda vakabauta ena veigauna se bera mai?
7 De dua eda na leqataka ni na dredre na vakatovolei ni noda vakabauta ena veigauna se bera mai. Ke va qori Aisea 48:17, 18.nomu rai, mo nanuma na vosa i Jiova ni kaya: “O yau o Jiova na nomu Kalou, o koya e vakavulici iko mo vinaka kina, o koya e tuberi iko ena sala mo lakova. Kevaka wale ga o rogoca na noqu ivakaro! Ena vaka na uciwai na nomu vakacegu, ena vaka na ua ni wasawasa na nomu cakadodonu.”—
8 Nida talairawarawa vei Jiova, ena vaka na drodro ni uciwai e sega ni maca rawa na noda vakacegu. Ena vaka ga na veitaravi ni ua e baravi na noda cakadodonu. Se mani cava e yaco e rawa nida yalodina. E yalataka na iVolatabu: “Biuta vei Jiova na nomu icolacola bibi, ena tokoni iko o koya. Ena sega vakadua ni laiva me bale na yalododonu.”—Same 55:22.
“SAGA SARA MEDA MATUA”
9, 10. Na cava na ibalebale ni matua?
9 Nida vaqaqacotaka tiko noda veiwekani kei Jiova, eda na “saga sara meda matua.” (Iperiu 6:1) Na cava e kena ibalebale qori?
10 E sega ni vakatau ena yabaki ni bula nona matua e dua na lotu vaKarisito. Me rawa ni dua e matua, me nona itokani vinaka duadua o Jiova, me tiko tale ga vua na nona rai. (Joni 4:23) E vola o Paula: “O ira na vakayago era na vakabibitaka ga na ka vakayago, o ira na vakayalo era na vakabibitaka ga na ka vakayalo.” (Roma 8:5) O koya e matua ena sega ni vakabibitaka na marau kei na veika vakayago. Ena vakabibitaka ga nona qaravi Jiova qai digidigi vakavuku. (Vosa Vakaibalebale 27:11; wilika Jemesa 1:2, 3.) Ena sega ni vakamuai me caka cala. E kila na ka e dodonu, ena vakadeitaka tale ga me muria sara.
11, 12. (a) Na cava e tukuna o Paula me baleta nodra “vakayagataka nodra vakasama” na lotu vaKarisito? (b) E tautauvata vakacava na dauqito kei na dua na lotu vaKarisito matua?
Iperiu 5:14) Eda na vakasamataka e dua na dauqito nida rogoca na vosa “vakavulici.”11 E ka ni sasaga me dua e matua. E vola na yapositolo o Paula: “Na kakana dina e rauti ira na matua era vakayagataka nodra vakasama, e vakavulici me vakaduiduitaka na ka e donu mai na ka e cala.” (
12 Nida raica e dua na dauqito, eda kila ni taura na gauna me vulica qai kenadau kina. A sega ni sucu mai me dua na dauqito. Ni sucu e dua na gone, ena sega sara ni kila me vakayagataka vakacava na ligana kei na yavana. Ni toso na gauna, ena vulica me dau taura na ka e ligana, ena vuli lako tale ga. Ni vakavulici, ena rawa tale ga ni dua na dauqito. E taura tale ga na gauna kei na veivakavulici meda dua na lotu vaKarisito matua.
13. Na cava ena vukei keda meda vakasama me vakataki Jiova?
13 Eda sa dikeva ena ivola qo na sala e rawa nida vakasama da qai raica na ka ena rai i Jiova. Eda vulica tale ga meda doka qai vakamareqeta na ivakatagedegede i Jiova. Nida vakatulewa ena vinaka meda taroga: ‘Na lawa se ivakavuvuli vakaivolatabu cava e ganita na ituvaki qo? Au na muria vakacava? Na cava ena vinakata vei au o Jiova?’—Wilika Vosa Vakaibalebale 3:5, 6; Jemesa 1:5.
14. Na cava meda cakava me kaukaua tiko ga kina noda vakabauta?
14 Eda na vaqaqacotaka tiko ga noda vakabauti Jiova. Me vaka ga ni vakaukauataka na yagoda na kakana bulabula, noda kilai Jiova e vukei keda me kaukaua tiko ga noda vakabauta. Nida tekivu vulica na iVolatabu, eda Vosa Vakaibalebale 4:5-7; 1 Pita 2:2.vulica na yavu ni ka dina me baleti Jiova kei na nona sala. Ia ni toso na gauna, e vinakati meda vakatitobutaka noda kilaka. Qori sara ga na ka e vakaibalebaletaka o Paula ni kaya: “Na kakana dina e rauti ira na matua.” Nida muria na ka eda vulica, eda na vuku. E tukuna na iVolatabu: “E bibi sara na vuku.”—
15. E vakacava na bibi ni noda lomani Jiova kei ira na tacida?
15 Ena rairai kaukaua qai bulabula e dua, ia me dei tiko ga ena ivakarau ni bula qori, e kila ni vinakati me qarauna vinaka nona bula. Qori tale ga na ka e vinakati vei koya e matua, me cakacaka vakaukaua me rawa ni dei tiko ga nodrau veiwekani kei Jiova. E vakadreta vei keda o Paula: “Ni dikevi kemuni tiko ga se oni tudei tiko ena vakabauta se sega, ni dau vakadeitaka se o cei dina o kemuni.” (2 Korinica 13:5) E sega ni vinakati wale ga me kaukaua noda vakabauta. Meda lomani Jiova tiko ga vakalevu kei ira na tacida. E kaya o Paula: “Ke tu vei au . . . na vuku . . . ke tu tale ga vei au na vakabauta meu tosoya kina na veiulunivanua qai sega vei au na loloma, au sa sega ni dua na ka.”—1 Korinica 13:1-3.
RAICA DEI NOMU INUINUI
16. Na cava e vinakata o Setani?
16 E vinakata o Setani meda nanuma nida na sega ni rawa ni vakamarautaki Jiova. E vinakata meda yalolailai, meda nanuma tale ga ni sega na iwali ni noda leqa. E sega ni vinakata meda nuitaki ira na tacida lotu vaKarisito, se meda marau. (Efeso 2:2) E kila o Setani ni rawa ni vakaleqai keda kei na noda veiwekani kei na Kalou na rai cala. Sa vakarautaka tu o Jiova na ka me vukei keda meda vorata na rai cala. E solia vei keda na inuinui.
17. E bibi vakacava na inuinui?
1 Cesalonaika 5:8, e vakatauvatani kina na inuinui me isala e dau taqomaka na ulu ni sotia ena ivalu, e vakatoka na isala ya me “inuinui ni bula.” Noda nuitaka na vosa ni yalayala i Jiova ena rawa ni taqomaka noda vakasama, ena vukei keda tale ga meda kua ni dau vakasama cala.17 Ena
18, 19. E vakaukauataki Jisu vakacava na inuinui?
18 E vakaukauataki Jisu na nona inuinui. Ena iotioti ni bogi ena nona bula e vuravura, e veitaravi na veika dredre e sotava. E liumuritaki koya e dua na nona itokani voleka. Dua tale e cakitaka ni kilai koya. Eso tale era biubiu ra qai dro. O ira mada ga na wekana era saqati koya, ra qai vinakata me mate vakararawa. Na cava e vukei koya me vosota na veika mosimosi kece qori? “Ena vuku ni marau e tu e matana, e vosota kina na kaunirarawa Iperiu 12:2.qai sega ni dua na ka vua me vakamaduataki, e sa dabe tale ga ena ligaimatau ni itikotiko vakaturaga ni Kalou.”—
19 E kila o Jisu ke yalodina, ena vakalagilagi Tamana qai vakadinadinataka nona lasu o Setani. Na inuinui qori e vakamarautaki koya vakalevu. E kila tale ga ni sa voleka sara me rau duavata kei Tamana mai lomalagi. E vukei koya tale ga me vosota. Me vakataki Jisu, meda raica dei noda inuinui. Ena vukei keda meda vosota se mani cava e yaco.
20. Na cava ena vukei iko me donu tiko ga nomu rai?
20 E raica o Jiova na nomu vakabauta kei na nomu vosota. (Aisea 30:18; wilika Malakai 3:10.) E yalataka me “solia vei iko na veika e gadreva na lomamu.” (Same 37:4) Me dei tiko ga ena nomu vakasama na nomu inuinui. E vinakata o Setani me mate wale nomu vakanuinui, mo nanuma tale ga ni lasu na vosa ni yalayala i Jiova. Ia me kua ni cala nomu rai! Ke o raica ni sa vaka me luluqa tiko na nomu inuinui, kerei Jiova me vukei iko. Nanuma na ka e tukuni ena Filipai 4:6, 7: “Moni kua ni lomaocaocataka e dua na ka, ia na ka kece me vakaraitaki vua na Kalou ena masu kei na kerekere salavata kei na vakavinavinaka, ena qai taqomaka na lomamuni kei na nomuni vakasama na vakacegu ni Kalou e uasivia na vakasama kece, ena vuku i Karisito Jisu.”
21, 22. (a) Na cava na inaki i Jiova me baleta na vuravura? (b) Na cava o vakadeitaka mo cakava?
21 Dau vakananuma vakatitobu na veigauna totoka se bera mai. Sa voleka qo mera qaravi Jiova kece na bula tiko. (Vakatakila 7:9, 14) Vakasamataka ga na bula ena vuravura vou. Ena sega ni dua na ka ena vakatauvatani rawa kei na gauna qori! Sa na sega kina o Setani kei ira nona timoni, sa na sega tale ga na veika ca. O na sega ni tauvimate se mate. Ni o yadra mai ena veisiga kece o na kaukaua vinaka tu ga, o na marautaka tale ga ni o bula tiko. Eda na cakacakavata kece me parataisi na vuravura. Ena levu na kakana vakatitiweli, ena vinaka tale ga na vanua eda vakaitikotiko kina. Era na sega ni yaloca na tamata se itovo kaukaua, era na dau caka vinaka ga. Yaco na gauna era na marautaka na kawatamata kece “na galala lagilagi era vakila tu na luve ni Kalou.”—Roma 8:21.
22 E vinakata o Jiova mo nona itokani dredre duadua. Mo solia nomu vinaka kece mo talairawarawa vei Jiova, mo toro volekati koya tale ga e veisiga. Io, meda tiko kece mada ga ena loloma ni Kalou me tawamudu!—Juta 21.

robotstxt: allowed

filter: keep


text: 59 Raica! E sega ni lekaleka na liga i Jiova me veivakabulai,+Se bibi na daligana me dredre ni rogo.+2 Sega, na nomuni cala ga e tawasei kemuni vua na nomuni Kalou,+Na nomuni ivalavala ca e vunia kina na matana vei kemuni,E sega ni via rogoci kemuni.+3 Ni dukadukali na qeteqete ni ligamuni ena dra+Kei na iqaqaloniligamuni ena cakacala.E vosa lasu na tebenigusumuni,+ e vosaminiminitaka na yamemuni na ka tawadodonu.4 E sega ni dua e tagica na ka dodonu,+E sega ni dua e dina ni lai veilewai.Era nuitaka na ka tawayaga,*+ era tukuna na ka e sega na betena.Era kunekunetaka na ca ra qai vakasucuma na ka rarawa.+5 Era saulaka na yaloka ni gata poisoni,Era talia na viritalawalawa.+O koya e kania na kedra yaloka ena mate,Na yaloka sa voro ena saulaki me gata batigaga.6 Na nodra viritalawalawa ena sega ni isulu,Se ra ubi ira ena ka era cakava.+Na nodra cakacaka e veivakaleqaiE tu e ligadra na ivalavala voravora.+7 Na yavadra e ciciva na ca,Era kusata mera vakadavea na dra e sega ni cala.+Era vakananuma na ka ca,Na rusa kei na rarawa e tu ena nodra sala.+8 Era sega ni kila na sala ni vakacegu,E sega ni kune na lewadodonu ena nodra gaunisala.+Era vakavevea na nodra sala,O koya e muria ena sega ni kila na vakacegu.+9 Oya na vuna e yawaki keda kina na lewadodonu,E sega ni toboki keda na ivalavala dodonu.Eda nuitaka tiko ga na rarama, ia raica! e buto ga,Na siga rarama, ia eda lako tiko ga ena butobuto.+10 Eda yamoca na bai me vakataki ira na mataboko,Me vakataki ira e sega na matadra, eda vakayayamo tiko ga.+Eda tarabe ena sigalevu tutu me vaka ena yakavi buto.Eda maliwai ira na kaukaua, eda vaka na mate.11 Eda kudru kece tiko ga me vaka na bea,Eda kiru tale ga me vaka na ruve.Eda nuitaka na lewadodonu ia e sega,Na veivakabulai, ia e yawaki keda.12 Ni levu na neimami talaidredre e matamuni,+E tukuni keimami na neimami dui cala.+Ni tiko vei keimami na neimami talaidredre,Keimami kila vinaka na neimami cala.+13 Keimami cala, keimami cakitaki Jiova,Keimami vakanadakuya na neimami Kalou.Keimami veivosakitaka na veivakasaurarataki kei na veivorati,+Keimami kunekunetaka, keimami vosaminiminitaka na ka lasu e loma i keimami.+14 E vakasukai i muri na lewadodonu,+Kei na ivalavala dodonu e tu vakayawa,+Ni sa bale na dina ena rara,Kei na ka dodonu, e sega ni curu rawa.15 Sa yali na dina,+O koya e gole tani mai na ka ca e koveraki.E raica qo o Jiova, e rarawa,*Ni sega na lewadodonu.+16 E raica o koya ni sega na tamata,E kurabuitaka ni sega ni dua me veivuke,E mani veivakabulai* ga e ligana,E tokoni koya na nona yalododonu.17 E qai tokara o koya na yalododonu me vaka na isulunivaluKei na isala ni bula* e uluna.+E tokara na isulu ni veisausaumi+E ovici koya ena yalogu me vaka na kote.*18 Ena saumi ira me vaka na ka era cakava:+Na cudru vei ira na veisaqati, na itotogi vei ira na kena meca.+Ina veiyanuyanu ena saumi ira lesu.19 O ira mai na idromudromu ni siga era na doka na yaca i JiovaKei ira mai na icabecabe ni siga na nona lagilagi,Ni na lako mai o koya me vaka na tacoka ni uciwai,E uqeta na yalo i Jiova.20 “Ena lako+ i Saioni o koya e dauveivoli lesu,+Vei ira na Jekope era saumaki mai na nodra cala,”+ e kaya o Jiova.21 “Ia o yau, qo na noqu veiyalayalati kei ira,”+ e kaya o Jiova. “Na yaloqu e tokoni iko kei na noqu vosa au tauca e gusumu, ena sega ni yali mai gusumu, mai gusudra na luvemu* se mai gusudra na makubumu,”* e kaya o Jiova, “ena gauna qo me tawamudu.”


text:
O sa Vakaruru Tiko Vei Jiova?
“O Jiova e volia lesu na nodra bula na nona dauveiqaravi, ena sega ni totogitaki o ira na vakaruru vua.”—SAME 34:22.
1. Nida kawa ivalavala ca na dausokalou yalodina, na cava eda dau vakila ena so na gauna?
“AU SA vakaloloma dina!” (Roma 7:24) Levu na dausokalou yalodina era duavata kei na ka e cavuta qori na yapositolo o Paula. Nida kawa ivalavala ca, eda dau rarawa ena gauna eda sega ni vakamarautaki Jiova kina. Era nanuma eso na lotu vaKarisito era cala bibi ni na sega ni vosoti ira rawa na Kalou.
2. (a) E vakabibitaki vakacava ena Same 34:22 ni sega ni dodonu me vakayalolailaitaki keda na noda cala? (b) Na cava ena veivosakitaki ena ulutaga qo? (Raica na kato “ Ka ni Vuli se Veidutaitaki?”)
2 E vakadeitaka na iVolatabu ni sega ni dodonu me vakararawataki keda na cala eda cakava nida vakaruru vei Jiova. (Wilika Same 34:22.) Na cava e okati ena noda vakaruru vei Jiova? Cava meda cakava me lomani keda kina o Jiova, me vosoti keda tale ga? Me rawa nida kila na kena isau, eda na veivosakitaka na koro ni idrodro e Isireli makawa. Macala ga ni a tekivutaki na ituvatuva qori ena Lawa ni veiyalayalati me yacova na Penitiko 33 G.V. Ia me nanumi ni vakavuna sara ga o Jiova na Lawa qori. Kena ibalebale na kena vakarautaki na koro ni idrodro, eda kila kina na rai i Jiova me baleta na ivalavala ca, o ira na cakacala, kei na veivutuni. Meda dikeva sara qo na inaki kei na ka e dau caka ena koro qori.
“MONI DIGIA ESO NA NOMUNI KORO NI IDRODRO”
3. Na cava e dau caka e Isireli ni dua e nakita nona veivakamatei?
3 E raica vakabibi o Jiova na vakadavedra kece e Isireli makawa. Ke dua e nakita nona laba, ena vakamatei koya na tagane erau veiwekani voleka kei koya e labati, e vakatokai me “o koya e nona itavi me sauma na dra.” (Tiko 35:19) Ena saumi kina na nona dra vakadavei o koya e sega ni cala. Na kena caka totolo qori, e taqomaka na Vanua Yalataki me kua ni vakadukadukalitaki, ni vakarota sara ga o Jiova: “Moni kua sara ni vakadukadukalitaka na vanua oni tiko kina, ni vakadukadukalitaka na vanua na dra.”—Tiko 35:33, 34.
4. Na cava e dau caka e Isireli ni dua e sega ni nakita nona veivakamatei?
4 Na cava era dau cakava na Isireli ni sega ni nakita e dua nona vakadavedra? Ke sega mada ga ni nakita, ena beitaki tiko ga ni vakadavea nona dra e sega ni cala. (Vkte. 9:5) Ia e vakatarai vakayalololoma me dro ina dua vei ira na ono na koro ni idrodro, me kua ni vakamatei koya na dauveisausaumi. Qori na vanua ena taqomaki kina. Ena tiko ga ena koro ni idrodro o koya e sega ni nakita nona veivakamatei me yacova ni sa mate na bete levu.—Tiko 35:15, 28.
5. Ena vukei keda vakacava na vakarautaki ni koro ni idrodro meda kilai Jiova vinaka kina?
5 E sega ni vu vakatamata na kena vakarautaki na koro ni idrodro. E vakaroti Josua sara ga o Jiova: “Mo tukuna vei ira na Isireli, ‘Moni digia eso na nomuni koro ni idrodro.’” E “vakatabui” mada ga na koro qori. (Josua 20:1, 2, 7, 8) E vakarautaka o Jiova na koro qori ena dua na inaki, eda na rairai taroga kina: Ena vukei keda vakacava meda kila vinaka na yalololoma i Jiova? Cava eda vulica kina me baleta noda vakaruru vua nikua?
‘ME VAKAMACALATAKA NA KA E CAKAVA VEI IRA NA QASE’
6, 7. (a) Vakamacalataka na nodra itavi na qase nira lewai koya e sega ni nakita nona veivakamatei. (Raica na imatai ni iyaloyalo.) (b) Na cava e ka vakayalomatua kina me raici ira na qase o koya e dro tiko?
6 Ena vinakati taumada vua e sega ni nakita nona laba me “vakamacalataka na ka e cakava vei ira na qase” ena matamatanikoro ni idrodro e dro kina. Era na kauaitaki koya. (Josua 20:4) Ni oti e dua na gauna, era na vakasukai koya ina koro e veivakamatei kina mera lewai koya na qase ni koro qori. (Wilika Tiko Voli Mai na Lekutu 35:24, 25.) Ke ra lewa ni sega ni nakita nona veivakamatei, ena vakasukai ina koro ni idrodro.
7 Na cava mera qarava kina qori na qase? Me rawa ni savasava tiko ga na ivavakoso ni Isireli, me yaga tale ga vei koya e veivakamatei vakacalaka na yalololoma i Jiova. E vola e dua na dauvakadidike ni iVolatabu, ke sega ni via raici ratou na qase o koya e dro tiko, “ena bale ga vua.” E tomana: “Ena bale ga vua na dave ni nona dra ni sega ni vakayagataka na idrodro e vakarautaka vua na Kalou.” E vakarautaki tu na ka me taqomaki kina, ia ena vinakati me qara qai vakayagataka na veivuke. Ke sega ni qara ivakaruru ena dua vei ira na ono na koro ni idrodro e vakarautaka o Jiova, sa na rawa ni vakamatei koya na tagane erau veiwekani voleka kei koya e labati.
8, 9. Na cava meda raici ira kina na qase ke da cala bibi?
8 Nikua, ke dua na lotu vaKarisito e cala Jeme. 5:14-16) Kena ikarua, qo e taqomaki ira na cakacala era veivutuni, mera tiko ga ena loloma ni Kalou, mera kua ni tomana na cala ya. (Kala. 6:1; Iper. 12:11) Kena ikatolu, era vakaroti ra qai tuberi na qase mera vukei ira na cakacala era veivutuni, mera kua kina ni rarawa vakasivia se ora na lomadra. O Jiova e vakatokai ira na tagane qori mera “idrodro mai na uca bi.” (Aisea 32:1, 2, vmr) Vakacava o vakabauta ni qori e vakaraitaka na yalololoma ni Kalou?bibi, ena vinakati me qara nodra veivuke na qase ni ivavakoso. Na cava e bibi kina qori? Kena imatai, e lesi ira na qase o Jiova mera qarava na cala bibi, me vaka ga e tukuni ena nona Vosa. (
9 Levu na dauveiqaravi ni Kalou era vakadinadinataka ni veivakacegui dina nodra qara nodra veivuke na qase. Kena ivakaraitaki, a cala bibi e dua na tacida tagane o Daniel, ia e vica vata na vula nona sega ni via raici ratou na qase. E tusanaka: “Ni oti e dua na gauna balavu, au nanuma ni ratou na sega ni cakava rawa e dua na ka vei au na qase. Ia vaka meu kila tiko ni na sauti au na ca ni noqu ivalavala. Niu masu vei Jiova, ena tekivu tu ga ena noqu kere veivosoti.” Sa qai qara o Daniel nodratou veivuke na qase. Ni vakasamataka lesu, e kaya: “Au a rere ni raici ratou. Ia ni oti ga qori, e vaka me taluva e dua na icolacola bibi. Nikua au sa rawa ni torovi Jiova, sega tale ni dua na ka me vakalatilati.” Nikua, sa vinaka nona lewaeloma o Daniel, se qai lesi wale ga qo me dauveiqaravi ni ivavakoso.
“ME DRO INA DUA NA KORO QORI”
10. Me rawa ni lomani o koya e sega ni nakita nona cala, na cava me cakava vakatotolo?
10 E tiko na ka me cakava o koya e sega ni nakita nona veivakamatei me rawa kina ni lomani. Ena vinakati me dro ina koro ni idrodro voleka duadua. (Wilika Josua 20:4.) Ena sega ni vakasamataka tale e levu na ka, ni vakatau sara tiko ga nona bula ena nona yaco totolo ina koro ni idrodro qai kua ni biuta! Ena vinakati kina me vakuai koya. Ena biuta tu mai nona cakacaka, nona vale, sa na sega ni rawa ni gade me yacova ni sa takali na bete levu. * (Tiko 35:25) Ia ena yaga vakalevu na nona sasaga. Ke biuta na koro, ena vakaraitaka ni sega ni doka na dra e vakadavea, ena leqataki tale ga kina nona bula.
11. Eda na vakaraitaka vakacava nida sega ni vakawalena na yalololoma i Jiova?
11 Nikua, e tiko tale ga na ka mera cakava o ira na veivutunitaka nodra cakacala. E dodonu mera biuta vakadua na nodra ivalavala ca, mera vakanadakuya na cala bibi, vaka kina na cala lalai e rawa ni tini ena ivalavala dukadukali. E uqeti vakalou na yapositolo o Paula me vakamacalataka na ka era cakava na lotu vaKarisito e Korinica era veivutuni. E vola: “Na mataqali rarawa va qo, na rarawa e salavata kei na loma ni Kalou, e sa bau vakauqeti kemuni sara ga, io, oni saga me vinaka tale na kemuni irogorogo, io, oni cudru, io, oni rere, io, oni vakanuinui, io, oni yalogu, io, oni vakadodonutaka na cala!” (2 Kor. 7:10, 11) Na noda gumatua ni biuta laivi na ivalavala ca eda cakava voli mai, e vakaraitaka vei Jiova nida kauai dina qai sega ni vakatitiqataka na nona yalololoma.
12. Na cava ena rairai vakuai koya kina na lotu vaKarisito me lomani koya na Kalou?
12 Na cava ena rairai vakuai koya kina e dua na lotu vaKarisito me lomani koya tiko ga na Kalou? Ena yalorawarawa me biuta laivi na veika e taleitaka ni rawa ni vakavuna me cakacala. (Maciu 18:8, 9) Ke ra veiuqeti nomu itokani mo cakava na ka ena rarawa kina o Jiova, vakacava o na tinia nomu veimaliwai kei ira? Ke dredre mo lewai iko vinaka ena gunu, vakacava o rawa ni yawaka na ituvaki o na temaki kina mo gunu sivia? Ke dredre mo valuta na gagadre ni veiyacovi tawadodonu, vakacava o sa qarauna tiko na iyaloyalo o sarava, website se itovo e rawa ni uqeta na vakanananu ca? Me nanumi tiko ni yaga vakalevu na noda sasaga meda yalodina vei Jiova. E mosimosi sara ni biuti keda o Jiova, ena gauna vata qori, e sega ni vakatauvatani rawa na vakacegu eda vakila ena ‘dei ni nona loloma e sega ni mudu.’—Aisea 54:7, 8.
“ENA NOMUNI IDRODRO QORI”
13. Vakamacalataka na vuna e taqomaki, nuidei, karoni qai mamarau kina o koya e tiko ena koro ni idrodro?
13 Ena taqomaki o koya e qara bula ena koro ni idrodro. E tukuna o Jiova me baleta na koro qori: “Ena nomuni idrodro qori.” (Josua 20:2, 3) E sega ni tukuna o Jiova me lewai tale o koya e veivakamatei ena nona cala, se me vakatarai na dauveisausaumi me curuma na koro qori me vakamatei koya. Sa na sega ni leqataka tale tiko qori. Ena nuidei qai karoni ni taqomaki koya o Jiova. Qo e sega ni vaka na valeniveivesu. Ni tiko ena koro ni idrodro, e rawa ni cakacaka, vukei ira na so tale, qai qaravi Jiova ena vakacegu. Io, e rawa ni mamarau qai vakainaki nona bula!
14. Na cava me nuidei kina na lotu vaKarisito e veivutuni?
14 Eso na dauveiqaravi ni Kalou era valavala ca bibi ra qai veivutuni, ia era se rarawataka voli ga na ka era cakava, era nanuma ni na raici ira tu ga o Jiova mera dukadukali. Ke va qori nomu rai, yalovinaka nanuma tiko ni gauna e vosoti iko kina o Jiova, sa na karoni iko ena vuku ni nona yalololoma! E vakadinata qori o Daniel sa cavuti mai e liu. Ni oti nodra vakadodonutaki koya na qase, kei na nodra Same 103:8-12.veivuke me vinaka tale nona lewaeloma, e kaya: “Au sa qai lomavakacegu qo. Ni qaravi oti noqu kisi, au sega ni rarawa tale tiko. Sa oti na cala au cakava ya, sega ni rawa ni kau tale mai. Me vaka ga e tukuna o Jiova, e taura na noda icolacola qai kauta laivi vakayawa. Eda na sega ni raica tale.” Ni tiko ena loma ni koro ni idrodro e dua e vaqara bula, ena sega ni leqataka se vakasamataki koya tale tiko e dau veisausaumi. Ni vosota tale ga o Jiova na noda valavala ca, e sega ni dodonu meda leqataka tiko ni na vakavotuya tale se me lewai keda tale kina.—Wilika
15, 16. Eda na nuitaka vakacava na yalololoma i Jiova nida vakasamataka na itavi i Jisu me voli keda, me Bete Levu tale ga?
15 Ni vakatauvatani kei ira na Isireli, e vakasakiti sara na vuna eda nuitaka kina na yalololoma i Jiova. Ni vakamacalataka oti o Paula nona rarawataka ni sega ni taucoko nona talairawarawa vei Jiova, e kaya sara: “Me vakavinavinakataki na Kalou ena vuku i Jisu Karisito na noda Turaga!” (Roma 7:25) E ka ni sasaga vei Paula me valuta nona ivalavala ca kei na nona cala makawa e veivutunitaka, ia e nuitaka na veivosoti i Jiova ena vuku i Jisu. Ni voli keda o Jisu, e vakasavasavataka kina noda lewaeloma, e solia tale ga na vakacegu. (Iper. 9:13, 14) Ni noda Bete Levu, “e rawa ni taucoko sara na nona vakabulai ira tale ga era toro yani vua na Kalou ena vukuna, ni bula tu ga o koya me vakamamasu ena vukudra.” (Iper. 7:24, 25) Na nona itavi na bete levu e Isireli me vakadeitaka vei ira ni na vosoti nodra ivalavala ca. Ia sa qai wacava na noda Bete Levu o Jisu, e vakadeitaka ni “lomani keda, me sobuti keda tale ga na nona loloma soli wale ena gauna eda gadreva kina na veivuke.”—Iper. 4:15, 16.
16 Me rawa nida vakaruru vei Jiova, ena vinakati meda vakaraitaka nida vakabauta na isoro i Jisu. Kua ni vakabauta wale tu ga ni yaga qori vei ira na lewe levu. Mo vakabauta sara ga ni na yaga tale ga vei iko. (Kala. 2:20, 21) Mo vakabauta ni yavu duadua e rawa ni vosoti kina nomu ivalavala ca na isoro ni veivoli. Mo vakabauta ni rawa mo nuitaka na bula tawamudu ena vuku ni isoro ni veivoli. Io, na isoro i Jisu e nona iloloma vei iko o Jiova.
17. Na cava o via vakaruru kina vei Jiova?
17 Na koro ni idrodro e dusia na yalololoma i Jiova. Eda vulica kina ni o Jiova e doka na bula, na sala era vukei keda kina na qase, na veika e okati ena veivutuni dina, kei na vuna meda nuitaka kina vakaoti na veivosoti i Jiova. Vakacava o sa vakaruru tiko vei Jiova? Qori ga na vanua vinaka duadua meda tiko kina! (Same 91:1, 2) Ena ulutaga tarava, eda na dikeva na sala e vukei keda kina na koro ni idrodro meda vakatotomuria na ivakaraitaki uasivi ni lewadodonu i Jiova kei na nona yalololoma.
^ para. 10 E tukuni ena nodra ivola ni vakadidike na Jiu, ni rawa nira tomani koya tale ga ina koro ni idrodro na nona vuvale.


text:
ITALANOA 13
Eparama?—Na iTokani ni Kalou
OTI na Waluvu, era a lai tiko na tamata ena dua na vanua e vakatokai me o Uri. Ni toso na gauna sa rogo na koro o Uri, ni levu na kena vale rairai vinaka. Ia era sokaloutaka na kalou lasu na lewenivanua, me vakataki ira ga na lewe i Pepeli. Era sega ni vakataki Noa kei na luvena o Semi ni rau qaravi Jiova tiko ga.
Lakolako, sa qai mate na tamata yalodina o Noa ni oti tale e 350 na yabaki mai na waluvu. Oti tale e rua na yabaki, sa qai mai sucu na tamata o raica toka oqori. E tamata talei vua na Kalou. Na yacana o Eparama. E tiko vata kei na nona vuvale ena korolevu o Uri.
Dua na siga a kaya vei Eparama o Jiova: ‘Biuti Uri kei ira na wekamu, lako ina vanua au na vakaraitaka vei iko.’ A talairawarawa beka o Eparama, me biuta nona vale kei na iyau mai Uri? Io, a cakava vaka kina. Na nona dau talairawarawa gona, e vakatokai kina me itokani ni Kalou.
Eratou tomani Eparama ena nona ilakolako e so na lewe ni nona vuvale. Oqori na watina o Sera, na tamana o Tira, kei na vugona o Loti. Ni toso na nodratou ilakolako balavu, ratou yaco yani i Karana, a mate e kea o Tira. Eratou sa yawa sara mai Uri.
Vakalailai ga ratou sa biuti Karana, ratou lako sara i Kenani. E tukuna e kea vei Eparama o Jiova: ‘Oqo na vanua mera na taukena na nomu kawa.’ A tiko kina o Eparama ena vica vata na yabaki qai vakavale ena vale laca.
A vukei Eparama na Kalou ni vakalevutaka na nona qelenisipi kei na manumanu tale e so qai drau vakadrau na nona dauveiqaravi. Ia erau se sega ga ni vakaluveni kei na watina o Sera.
Ni sa yabaki 99 o Eparama a kaya vua o Jiova: ‘Au sa yalataka ni o na tamadra na matanitu e vuqa.’ Ia me tamadra vakacava na veimatanitu ni sega tu ni rau vakaluveni kei Sera? Rau sa rui qase tale ga me rau vakaluveni.


text:
Sesewa vua na Kalou na vuku ni vuravura qo (18-23)
3 Ia o yau raveitacini, au a sega ni vosa vei kemuni me vaka au vosa vei ira na tamata vakayalo,+ vei ira ga era vakayago, era vaka na gone dramidrami+ ena ka e baleti Karisito.2 Au a vagunuvi kemuni ena sucu, sega ni kakana dina, ni oni se malumalumu. Qo mada ga oni se malumalumu tiko ga,+3 oni vakayago tu ga.+ Oni dau vuvu, oni veivala, e vakaraitaka sara tu ga qo na nomuni tamata vakayago+ kei na nomuni vakamuri ira na tamata ni vuravura, se vakacava?4 Ni kaya e dua: “Au nei Paula,” ia e kaya e dua tale: “Au nei Apolosa,”+ e sega ni vakaraitaka qo ni oni tamata ga?5 O cei gona o Apolosa? O cei o Paula? Keirau italai+ ga moni mai vakabauta kina, me salavata kei na isolisoli ni Turaga vei keda yadua.6 Au tea o yau,+ e vakasuasuataka o Apolosa,+ na Kalou ga e vakatubura,7 E sega kina ni dua na ka o koya e tea, se o koya e vakasuasuataka, na Kalou ga, ni o koya e vakatubura.+8 E tautauvata ga o koya e tea kei koya e vakasuasuataka, ia ena vakaicovitaki na tamata yadua me vaka na ka e cakava.+9 Nida cakacaka vata kei na Kalou. O kemuni na were teivaki ni Kalou, na vale ni Kalou.+10 Au a viria e dua na yavu+ me vaka na loloma soli wale ni Kalou vei au, niu nona matai maqosa, e qai mai taravale kina e duatani tale. Ia me raica matua na tamata yadua se vakacava tiko nona taravale ena yavu qo.11 E sega ni dua e rawa ni viria e dua tale na yavu, ni sa viri oti tu na yavu, oya o Jisu Karisito.+12 Ke dua e tara ena yavu ya na vale e caka ena koula, siliva, vatutalei tale eso, na kau, na co madu, se na tolonicovuata madu,13 ena vakavotui na we ni cakacaka ni tamata yadua ena siga ni veivakatovolei, ni na qai vakavotuya na ka kece na bukawaqa,+ ena kilai tale ga kina na cakacaka ni tamata yadua.14 Ena vakaicovitaki o koya e dei tu ga na ka e tara.15 Ke vakamai na nona cakacaka e dua, sa na maumau na ka e cakava, ia ena vakabulai o koya. Ke vaka kina, ena vaka ga e bula mai na bukawaqa.16 Oni sega ni kila ni oni valenisoro ni Kalou,+ qai tiko vei kemuni na yalo ni Kalou?+17 Ke dua e vakarusa na valenisoro ni Kalou, ena vakarusai koya na Kalou, ni ka tabu na valenisoro ni Kalou,+ ya o kemuni.18 Me kua ni dua e vakaisini koya: Ke dua vei kemuni e nanuma ni vuku ena veika ni vuravura qo,* me okati koya me lialia me rawa ni qai vuku.19 Baleta na vuku ni vuravura qo e ka sesewa vua na Kalou, ni volai: “E toboki ira na vuku ena nodra ilawaki.”+20 E volai tale ga: “E kila o Jiova* ni ka wale na nodra vakasama na vuku.”+21 O koya gona, me kua ni dua e sakitaka na tamata, ni ka kece e nomuni,22 se o Paula se o Apolosa se o Kifa*+ se na vuravura se na bula se na mate se na veika era tu qo se na veika ena yaco mai, na ka kece e nomuni,23 ia o kemuni oni nei Karisito,+ o Karisito e nona na Kalou.


text:
Marautaki na Veivuke ni Matanitu o Javani
Ena macawa sa oti ea veisoliyaka kina na Minisita ni Qoli o Semi Koroilavesau na kato ni wailiwaliwa vata kei na sola kina walu na koro ena lima na tikina ena yasana o Ba.
Na veivuke levu oqo e vakailavotaka na matanitu o Javani.
Ea solia na matanitu o Javani e FJ$186,400 kina Tabana ni Qoli mera voli kina vata kei na kena sola.
Na veivuke vakailavo mai Javani e lako mai ena veivuke me baleti ira na lewenivanua ka yacana tiko na ‘Grant Assistance for Grassroots Human Security Projects’ (GGP).
E solia tiko na veivuke qo na matanitu o Javani ena kena ravuti Viti na mate na COVID-19 ka vakacacana vakalevu na nodra bula vakailavo na lewenivanua.
Na va na tikina qo e wili kina o Yasawa, Nacula, Naviti kei Waya.
Ena tikina o Yasawa e soli kina koro o Yasawa Irara, Daloma vata kei Bukama, ena tikina o Nacula e soli ki Naisisiri, ena tikina:
o Naviti e soli ki Gunu kei Kese kei na tikina
o Waya e soli ki Wayalevu kei Natawa.
Ko ira a cakacaka ena otela ena veitikina qo era a vakacegui me baleta na mate na Covid-19
Na veikoro oqo e nodra ivurevure ni bula kei na ilavo na qoli ena nodra iqoliqoli.
Ena nona raica na matanitu o Javani na dredre era sotava tiko, e a qai solia kina na nodra kato ni wailiwaliwa vata kei na kena sola.
Era marautaka vakalevu kara tukuna na dau qoli ni sa na rawa mera qoli vakalevu ka biu ena kato ni wailiwaliwa ni bera na kena volitaki ki Lautoka.
Na porokaramu na GPP e vakayacori vakalevu ena vuli, vakadrodroi ni wai, Tabana ni Bula kei na Tabana ni Veilakoyaki ka tekivutaki ena 1990.
Me yacova tiko mai oqo e sa qaravi e 403 na porokaramu ka kena isau e tautauvata ni $29 na milioni nai lavo ni Mereke.


text:
WASE 74
iVakasala me Baleta na Veikauaitaki kei na Masu
-
SIKOVI MARICA KEI MERI O JISU
-
BIBI NA MASU VAGUMATUA
E toka na koro o Pecani ena baba tokalau ni Ulunivanua ni Veiolive, rauta ni tolu na kilomita mai Jerusalemi. (Joni 11:18) Ni yaco yani o Jisu e kea, e gole sara ina nodrau vale na veitacini, o Marica kei Meri. Dua na ka nodrau marautaki Jisu na yalewa ni ratou nona itokani kei na ganedrau o Lasarusa.
E ka dokai dina me vulagi yani ena nodrau vale na Mesaia. Ni vinakata vakalevu o Marica me qaravi Jisu vinaka, e ogataka kina e levu na ka me baleta na vakarautaki ni kakana. Ia e dabe voli ga ena mata i Jisu o Meri qai vakarorogo vua. Oti ga vakalailai e tukuna sara vei Jisu o Marica: “Turaga, e sega ni dua na ka vei kemuni nona biuti au duadua o taciqu meu qai cakava kece tu na ka? Ni kaya mada vua me mai vukei au.”—Luke 10:40.
E sega ni vakalewai Meri o Jisu, e vunauci Marica ga ena nona lomaocaocataka vakasivia na veika vakayago: “Marica, Marica, o sa lomaocaoca o qai nuiqawaqawataka e levu na ka. E vica ga na ka e gadrevi, se dua ga. E digia o Meri na ivotavota vinaka ena sega sara ni kau tani vua.” (Luke 10:41, 42) E kaya tiko o Jisu ni vakalusi gauna na kena vakarautaki na veimataqali kakana. Ke dua mada ga na kakana lailai, sa veirauti ya.
E vinaka na inaki i Marica ni via vakaraitaka nona veikauaitaki. Ia sa rui lomaocaocataka na vakarautaki ni kakana, e sega ni rogoca kina na ivakavuvuli totoka ni Luve ni Kalou! E vakabibitaka e keri o Jisu ni na yaga tawamudu vei Meri nona digidigi vakayalomatua qai tiko na ka meda vuli kina.
E basika e dua tale na ituvaki e vakavulica kina o Jisu e dua na tikina bibi. A kerei koya e dua na tisaipeli: “Turaga, vakavulici keitou mada ena ivakarau ni masu, me vaka na nona vakavulici ratou nona tisaipeli o Joni.” (Luke 11:1) Sa cakava oti qori o Jisu ena dua veimama na yabaki yani e liu, ena nona iVunau ena Ulunivanua. (Maciu 6:9-13) De dua a sega ni tiko e keri na tisaipeli ya, mani tokaruataka o Jisu na veitikina bibi mai na ivunau ya. Oti e cavuta sara e dua na vosa vakatautauvata e vakabibitaka kina na masu vagumatua.
“O cei vei kemudou ena lako vua na nona itokani ena lomalomanibogi me lai kaya vua: ‘Noqu itau, meu dinautaka mada vei iko e tolu na ibuli madrai, ni se qai yaco mai e dua na noqu itokani e lako mai vakayawa, qai sega ni dua na ka e tu meu vakarautaka vua.’ E kaya o koya e tiko mai loma, ‘Kua ni vakasosani au. Sa loka na katuba, eratou sa davo tu e yasaqu na luvequ. Au sega ni rawa ni duri meu solia vei iko e dua na ka.’ Au tukuna vei kemudou, e dina ni na sega ni tucake me solia vua e dua na ka ni nona itokani, ia ena nona cikecike ena duri kina me solia vua na ka ga e vinakata.”—Luke 11:5-8.
E sega ni tukuna o Jisu ni dau yalodredre o Jiova me rogoca na vakamamasu, me vaka na itokani ena vosa vakatautauvata. E via vakaraitaka ga ke sa rawa ni vakayacora e dua na itokani yalodredre na ka e cikevi vua, sa qai wacava sara na Tamada vakalomalagi. Io, ena vakayacora tale ga nodra kerekere na nona tamata yalodina! E tomana o Jisu: “Au kaya gona vei kemudou, dou kerekere tiko ga, ena qai soli vei kemudou, dou vaqaqara tiko ga, dou na qai kunea, dou tukituki tiko ga, ena qai dolavi vei kemudou. Ni o koya e kerekere ena soli vua, o koya e vaqaqara ena kunea, o koya tale ga e tukituki ena dolavi vua.”—Luke 11:9, 10.
Sa qai vakamatatataka o Jisu na ka e vakabibitaka ena vosa vakatautauvata me baleti ira na tama vakayago: “O cei na tama e kere ika vua o luvena qai solia vua na gata me isosomi ni ika? Se kere yaloka, ena solia vua na batibasaga? O koya gona, ke sa rawa vei kemudou na tamata ivalavala ca mo dou solia na ka vinaka vei ira na luvemudou, sa na qai wacava na Tamada mai lomalagi ni na solia na yalo tabu vei ira era kerea vua!” (Luke 11:11-13) E veivakacegui dina na noda kila ni dau tu vakarau na Tamada me rogoca qai vakayacora noda kerekere.


text:
LESONI 17
Me Dei na Veitokani, Mo Dua Tale ga na iTokani Vinaka o Iko
Yavutaki ena loloma na veitokani. Na levu ga ni nomu kilai Jiova, na levu tale ga ni nomu na lomani koya. Ni tubu na nomu lomana na Kalou, ena tubu tale ga na nomu gadreva mo qaravi koya. Oqo ena uqeti iko mo tisaipeli i Jisu Karisito. (Maciu 28:19) Ni o mai lewe ni mataveiwekani mamarau ni iVakadinadina i Jiova, sa na rawa ni o veitokani tawamudu kei na Kalou. Na cava mo cakava?
E dodonu mo vakaraitaka ni o lomana na Kalou ena nomu talairawarawa ina nona ivunau. “Sai koya oqo na loloma vua na Kalou, me da muria na nona vunau: a sa sega ni ka bibi na nona vunau.”—1 Joni 5:3.
Vakayagataka na ka o vulica. E talanoataka o Jisu e dua na italanoa me vakabibitaka na tikina oqo. E tara na nona vale e dua na tamata vuku ena delanivatu. Na tamata lialia e tara na nona vale ena delaninuku. Ni laba mai na cava levu, a sega ni bale na vale e tara ena delanivatu, ia na vale e tara e delaninuku e bale, e kasura sara ga. Sa qai kaya o Jisu ni o ira era rogoca na nona ivakavuvuli ra qai muria, era vakataki koya na vuku e tara nona vale e delanivatu. Ia, o ira era rogoca na nona ivakavuvuli ra qai sega ni muria, era vakataki koya na lialia e tara vale ena delaninuku. O na via tautauvata kei cei vei rau?—Maciu 7:24-27.
Papitaiso. “Mo papitaisotaki, me vui laivi na nomu i valavala ca, ni ko sa masuta tiko na yacana.”—Cakacaka 22:16, VV.
Solia nomu bula mo qarava na Kalou. “Na ka kecega dou sa cakava, kitaka mai na vu ni yalomudou me vaka vua na Turaga, me kakua ni vaka vei ira wale ga na tamata.”—Kolosa 3:23.


text:
Sala Rawarawa mo Raica Kina Neimami Website!
Me tekivu ena itabataba ni Yadra! qo, o na raica kina na QR code (quick response). Na cava na QR code? Qori e dua na code e vakarawarawataka nomu raica na veika e vakarautaki ena neimami Web site. E rawa ni wiliki na code qori ke tiko na nomu tablet e vakaitaba qai tiko na kena internet, se dua na nomu smartphone.
Me download na porokaramu e rawa ni wilika na QR code.
Dolava na porokaramu qori.
Vakayagataka na itaba ni nomu talevoni se tablet me wilika na QR code.
O na raica sara na neimami Web site!


text: 23 E vosa tale vei au o Jiova, e kaya:2 “O iko na luve ni tamata, e rua na yalewa erau tina vata.+3 Erau saqamua mai Ijipita,+ erau saqamua ni rau se gone. E boboki mai kea na sucudrau, e yamoci na sucudrau vagoneyalewa.4 Na yacadrau o Aola,* o koya e qase, kei na tacina o Aolipa.* Erau noqu, erau vakasucuma na luvedrau tagane kei na luvedrau yalewa. Na yacadrau, o Aola o Samaria,+ kei Aolipa o Jerusalemi.5 “E tekivu saqamua o Aola+ ni se noqu, e garovi ira na domoni koya,+ o ira na kai Asiria era tiko volekati koya.+6 O ira na kovana era vakaisulu karakarawa kei ira na ivukevuke ni turaga, era cauravou matavutu kece, era vodoka tiko na nodra ose.7 E soli koya tiko ga me saqamua kei ira kece na gone rairai vinaka ni Asiria, e vakadukadukalitaki koya+ kei ira e garova kei na nodra matakau vakasisila.*8 E sega ni biuta o koya na nona itovo vakasaqamua mai Ijipita, nira davo vata kei koya ni se goneyalewa, era yamoca na sucuna vagoneyalewa, era garovi* koya.+9 Au mani soli koya vei ira na domoni koya, o ira na gone ni Asiria+ e garova.10 Era vakaraitaka na nona luvawale,+ era vesuka na luvena tagane kei na luvena yalewa,+ era vakamatei koya ena iseleiwau. E yalewa rogo ca vei ira na yalewa, era totogitaki koya.11 “Ni raica qori o Aolipa na tacina, sa qai levu ga na nona garosa, e torosobu nona saqamua ni vakatauvatani kei tuakana.+12 E garovi ira na tiko volekati koya, o ira na gone ni Asiria,+ oya o ira na kovana kei ira na ivukevuke ni turaga, e totoka na nodra isulu, era dau vodo ose, era cauravou matavutu kece.13 Ni vakadukadukalitaki koya, au raica ni tautauvata ga na nodrau ivalavala.+14 E qai kuria tiko ga o koya na nona itovo vakasaqamua. E raica nira ceuti tu e lalaga na tagane, e ceuti ena iboro damudamu na kedra ivakatakarakara na Kalitia,15 e vakabeleti na tolodra, e vau na uludra, na kedra irairai kece e vaka na tamata qaqa ni Papiloni, era sucu ena vanua o Kalitia.16 E garovi ira sara ena gauna ga e raici ira kina, e tala eso na italai vei ira mai Kalitia.+17 Era mani lakova tiko ga na gone ni Papiloni na nona idavodavo ni veidomoni, era vakadukadukalitaki koya ena nodra garogaro ca.* Nira vakadukadukalitaki koya oti, e vakanadakui ira ni vakasisilataka.18 “Ni sega ni maduataka o koya na nona lai saqamua qai vakaraitaka na nona luvawale,+ au mani vakanadakui koya niu vakasisilataka, me vaka niu vakanadakui tuakana niu vakasisilataka.+19 E vakalevutaka tiko ga na nona itovo vakasaqamua,+ e nanuma na gauna se gone kina ni dau soli koya me saqamua ena vanua o Ijipita.+20 E garovi ira me vaka na watidra lalai na tagane e vaka na asa na yagodra tabu vakatagane, e vaka tale ga na ose na yagodra tabu.21 O diva na nomu ivalavala torosobu e Ijipita+ ni o se gone, nira yamoca na sucumu, na sucumu vagoneyalewa.+22 “O koya gona Aolipa, qo na ka e kaya na Turaga Cecere Duadua o Jiova: ‘Au na uqeti ira na domoni iko+ o vakanadakuya ni o vakasisilataka, au na kauti ira mai na veiyasana mera valuti iko,+23 o ira na gone ni Papiloni,+ o ira kece na Kalitia,+ o ira na tagane ni Pekoti+ kei Soa kei Koa, kei ira kece na gone ni Asiria. Era cauravou matavutu kece, era kovana kei na ivukevuke ni turaga, era tamata qaqa ra qai digitaki,* era vodo ose kece.24 Era na valuti iko ena vadugu ni qiqinivalu kei na yavaniqiqi, kei na mataivalu levu era vakaisasabai lelevu, era vakaisasabai lalai,* era vakaisala. Era na tuva wavokiti iko, au na vakadonuya mera lewai iko, era na tauca na kemu itotogi me vaka na nodra lewa.+25 Au na cudruvi iko, era na totogitaki iko ena nodra cudru levu. Era na cebeta laivi na ucumu kei na daligamu, era na bale ena iseleiwau o ira na vo vei iko. Era na kauta na luvemu tagane kei na luvemu yalewa, era na vakamai o ira na vo vei iko.+26 Era na luvata na nomu isulu,+ era na taura na nomu iukuuku totoka.+27 Au na muduka na nomu ivalavala torosobu kei na nomu itovo vakasaqamua+ o tekivuna ena vanua o Ijipita.+ O na sega ni raici ira tiko, se nanumi Ijipita tale.’28 “Qo na ka e tukuna na Turaga Cecere Duadua o Jiova, ‘Au sa vakarau soli iko vei ira o cata, o ira o vakanadakuya ni o vakasisilataka.+29 Era na cati iko, era na kauta kece na ka o bunoca,+ era na biuti iko tu me laurai na nomu luvawale. Ena laurai na vakamadua ni nomu veibutakoci, na nomu ivalavala torosobu, kei na nomu itovo vakasaqamua.+30 Ena vakayacori vei iko na ka kece qori ni o lasa vata kei ira na veimatanitu me vaka na saqamua,+ ni o vakadukadukalitaki iko ena nodra matakau vakasisila.+31 O muria na ivalavala nei tuakamu,+ au na solia kina e ligamu na nona bilo.’+32 “Qo na ka e tukuna na Turaga Cecere Duadua o Jiova:‘O na gunu ena bilo levu titobu nei tuakamu,+O na dredrevaki, o na vakalialiai, ni levu na ka e tawa ena bilo.+33 O na mateni, o na rarawa,Na bilo ni domobula kei na veivakarusai,Na bilo nei tuakamu o Samaria.34 O na gunuva qori, o na vakamacara,+ o na baria na kena ivorovoro qele,O na cavuraka na sucumu.“Niu tukuna,” e kaya na Turaga Cecere Duadua o Jiova.’35 “Ia qo na ka e tukuna na Turaga Cecere Duadua o Jiova: ‘Ni o guilecavi au, o beci au* sara ga,+ ena sauti iko ga na ca ni nomu ivalavala torosobu kei na nomu itovo vakasaqamua.’”36 E kaya sara vei au o Jiova: “O iko na luve ni tamata, o na lewai Aola kei Aolipa+ mo tukuna vei rau na nodrau itovo vakasisila?37 Erau veibutakoci,*+ e tauvi dra na ligadrau. Erau veibutakoci kei na nodrau matakau vakasisila, erau cabora tale ga ena bukawaqa na luvedrau tagane erau vakasucuma me noqu, me kedra na nodrau matakau.+38 Qo tale ga na ka erau cakava vei au: Erau vakadukadukalitaka na noqu tikina tabu ena siga oya, erau beca na noqu Siga ni Vakacecegu.39 Ni rau vakamatea oti na luvedrau tagane me isoro vei ira na nodrau matakau,+ erau lako mai ina noqu tikina tabu me rau beca+ ena siga ga oya. Qori na ka erau cakava ena loma ni noqu vale.40 Erau tala mada ga e dua na italai vei ira na tagane mera lako mai vakayawa.+ Nira lako mai, o sisili, o boroya na matamu, o ukutaki iko ena iukuuku.+41 O dabe ena idavodavo totoka,+ e toka e liu e dua na teveli e vakarautaki tu,+ o biuta kina na noqu ka boivinaka+ kei na noqu waiwai.+42 E rogo e kea na domodra na ilala tagane era sega ni lomaleqa, era tiko tale ga kina na mateni era lako mai na vanua talasiga. Era vaqatotaka na ligadra na yalewa, kei na isala rairai vinaka e uludra.43 “Au tukuna sara me baleti koya e wawale ni veibutakoci: ‘Ena soli koya tiko ga me saqamua.’44 Era mani lako tiko ga vua me vaka e dua e lakova na saqamua. E va qori na nodra lako vei Aola kei Aolipa, o rau na yalewa ivalavala torosobu.45 Ia o ira na tagane yalododonu era na tauca vei rau na lewa e dau tau vei ira na veibutakoci+ kei ira na vakadavedra,+ ni rau yalewa dau veibutakoci, e tauvi dra tale ga na ligadrau.+46 “Qo na ka e tukuna na Turaga Cecere Duadua o Jiova: ‘Ena kau mai e dua na mataivalu me valuti rau, me rau domobulataki, me rau kovei.+47 Ena virilaki rau ena vatu na mataivalu,+ ena vakamatei rau ena iseleiwau. Era na vakamatea na luvedrau tagane kei na luvedrau yalewa,+ era na vakama na nodrau vale.+48 Au na muduka na ivalavala torosobu ena vanua, era na vuli kece kina na yalewa mera kua ni muria na nomudrau ivalavala torosobu.+49 Era na sauma vei kemudrau na ca ni nomudrau ivalavala torosobu, vaka kina na nomudrau ivalavala ca kei na nomudrau matakau vakasisila. Drau na qai kila ni o yau na Turaga Cecere Duadua o Jiova.’”+


text: 33 E tui o Manasa+ ni sa yabaki 12, e veiliutaki e Jerusalemi me 55 na yabaki.+2 E cakava o koya na ka ca ena mata i Jiova ni muria na nodra itovo vakasevaki na veimatanitu e cemuria o Jiova e matadra na lewe i Isireli.+3 E tara tale o koya na vanua cecere e basuka o Esekaia na tamana,+ e vakaduria o koya na icabocabonisoro vei ira na Peali, e cakava eso na duru ni sokalou,* e cuva tale ga ina kalokalo kece ni lomalagi me qaravi ira.+4 E tara tale ga eso na icabocabonisoro ena vale i Jiova,+ na vanua e tukuna o Jiova: “Ena tiko e Jerusalemi na yacaqu me tawamudu.”+5 E tara eso na icabocabonisoro ina kalokalo kece ni lomalagi ena rara ruarua ni vale i Jiova.+6 E cabora mada ga na luvena ena bukawaqa+ ena Buca ni Luvei Inomi,+ e daucakaiba,+ e daucakaisausau, e dauvakadraudrau, e lesi ira na dauvakacuru kei ira na daukilakila.+ E levu sara na ka ca e cakava ena mata i Jiova me vakacudrui koya kina.7 E biuta na ivakatakarakara ceuti e cakava o koya ena vale ni Kalou dina,+ e tukuna na Kalou vei Tevita kei Solomoni na luvena: “Au na biuta na yacaqu me tawamudu ena vale qo kei Jerusalemi, au digitaka vei ira kece na yavusa e Isireli.+8 Au na sega ni kauta tani na yavadra na Isireli mai na qele au solia vei ira na tukadra, kevaka ga era muria vinaka na ka kece au vakaroti ira kina, na Lawa taucoko, na ivakaro, kei na lewa e soli vei Mosese.”9 E vakacalai ira tiko ga na Juta kei ira na lewe i Jerusalemi o Manasa, e vakavuna me ca sara na nodra ivalavala ni vakatauvatani kei ira na veimatanitu e vakawabokotaka o Jiova e matadra na Isireli.+10 E vosa tiko ga o Jiova vei Manasa kei ira na nona tamata, ia era sega ni vakarorogo.+11 E mani kauti ira na iliuliu ni mataivalu nei tui Asiria o Jiova me valuti ira, era tauri Manasa ena iqila, era vesuki koya sara ena rua na ivesu kopa mera kauti koya i Papiloni.12 Ena nona rarawa, e vakamasuti Jiova na nona Kalou me lomani koya, e vakamalumalumutaki koya tiko ga vakalevu ena mata ni nodra Kalou na tukana.13 E masuti koya tiko ga o Manasa mani vakatudaliga na Kalou ina nona vakamamasu me rogoca na nona kerekere me lomani, qai vakasukai koya i Jerusalemi ina nona veiliutaki.+ E qai kila o Manasa ni Kalou dina ga o Jiova.+14 Oti qo e tara o koya e dua na bai ena taudaku ni Koro i Tevita+ ena ra kei Kioni+ ena buca* me yaco sara ina Matamata ni Ika,+ e tara wavoki me yaco i Ofeli,+ e cakava me cere sara. E lesi ira tale ga na turaganivalu mera tiko ena koro vakabai kece e Juta.15 E kauta na kalou tani kei na ivakatakarakara mai na vale i Jiova+ kei na icabocabonisoro kece e tara ena ulunivanua ni vale i Jiova+ kei Jerusalemi qai biuta ena taudaku ni koro.16 E vakavinakataka tale ga na icabocabonisoro i Jiova,+ e cabora sara kina na isoro ni veiyaloni+ kei na isoro ni vakavinavinaka+ qai kaya vei ira e Juta mera qaravi Jiova na Kalou ni Isireli.17 Era vakacaboisoro tiko ga na lewenivanua ena vanua cecere, io vei Jiova na nodra Kalou.18 Na vo ni itukutuku me baleti Manasa, na nona masu vua na nona Kalou kei na nodra vosa na dauraivotu era tukuna vua ena yaca i Jiova na Kalou ni Isireli, e volai ena nodra ivolatukutuku na tui Isireli.19 Na nona masu tale ga,+ na rogoci ni nona vakamamasu, na nona ivalavala ca kece, na nona sega ni yalodina,+ na veiyasana e tara kina na vanua cecere me vakaduria kina na duru ni sokalou*+ kei na ivakatakarakara ceuti, ni bera ni vakamalumalumutaki koya, e volai vata kei na ka era tukuna na nona dauraivotu.20 E qai davo kei ira na tukana o Manasa, era buluti koya ena nona vale, e tui sara o Emoni na luvena me sosomitaki koya.+21 E tui o Emoni+ ni sa yabaki 22, e veiliutaki e Jerusalemi me rua na yabaki.+22 E vakayacora tiko ga na ka ca ena mata i Jiova me vaka e cakava o Manasa na tamana,+ e vakacaboisoro o Emoni ina ivakatakarakara ceuti kece e cakava o Manasa na tamana,+ e qaravi ira tiko ga.23 E sega ni vakamalumalumutaki koya ena mata i Jiova+ me vaka na nona vakamalumalumutaki koya o Manasa na tamana,+ e vakalevutaka ga o Emoni na nona cakacala.24 Era qai bukiveretaki koya na nona dauveiqaravi,+ era vakamatei koya ga ena nona vale.25 Ia o ira na lewenivanua era mokuti ira kece na bukiveretaki Tui Emoni,+ era buli Josaia sara na luvena+ me tui me sosomitaki koya.


text:
WASE 132
“Qo Dina na Luve ni Kalou”
MACIU 27:45-56 MARIKA 15:33-41 LUKE 23:44-49 JONI 19:25-30
-
MATE ENA KAUNIRARAWA O JISU
-
YACO ESO NA KA VAKATUBUQOROQORO NI MATE O JISU
Qo sa “ikaono ni aua,” se sigalevu. E duatani na butobuto e solega na ‘vanua taucoko me yacova na ikaciwa ni aua,’ qori ena tolu na kaloko ena yakavi. (Marika 15:33) Qo e sega ni vu mai na butoleka e dau tabonaka kina na matanisiga na vula. E dau yaco qori ena vula vou, ia qo e donuya tu na gauna ni Lakosivia, e dau taucoko kina na vula. E dede tale ga na butobuto qo, na butoleka e dau vica wale ga na miniti. Kena ibalebale ni vakavuna sara ga na Kalou na butobuto qo!
Vakasamataka mada na ka era na cakava o ira na vakalialiai Jisu tiko. Eratou gole tale ga yani ina kaunirarawa e va na yalewa, qori na tina i Jisu, Salome, Meri Makitala, kei Meri na tinana na yapositolo o Jemesa na Lailai.
Erau duri volekata tu “na kaunirarawa” na yapositolo o Joni kei na tina i Jisu. E raica tu yani o Meri nona rube tu ena kau na luvena e vakasucuma qai susuga, kei na mosi e vakila tu. E vaka ga e lausua o Meri ena “iseleiwau balavu.” (Joni 19:25; Luke 2:35) Dua na ka na mosi e tarai Jisu, ia e se kauaitaki tinana ga. E raici Joni qai kaya vei tinana: “Yalewa, raica na Luvemu!” Oti e raici Meri qai kaya vei Joni: “Raica na tinamu!”—Joni 19:26, 27.
Sa rairai yada tiko o tina i Jisu, e tataunaki koya kina vua na yapositolo e daulomana. E kila o Jisu ni ratou se bera ni vakabauti koya na vo ni tacina vakacabecabe. E tuvanaka kina nona qaravi vakayago o tinana, vakayalo tale ga. Dua dina na ivakaraitaki vinaka!
Ni sa oti na butobuto, e tukuna o Jisu: “Au sa karamaca.” Qori e vakayacori kina na ka e tukuni ena iVolatabu. (Joni 19:28; Same 22:15) E siqema o Jisu ni vaka me sa sega ni veitaqomaki o Tamana, me rawa ni vakatovolei na yalodina i Luvena me yacova na kena iyacoyaco. E kacivaka sara o Karisito: “Ilai, Ilai, lama sabakcani?” e kena ibalebale, “Noqu Kalou, noqu Kalou, na cava oni sa biuti au kina?” Nira rogoca qori eso era tu e kea, era taura cala na ka e tukuna, era kaya: “Raica! E kacivi Ilaija tiko o koya.” E cici sara e dua, taura na vutovuto e toni tu kina na waini wiwi, biuta ena mua ni gasau qai solia vei Jisu. Ia era kaya eso: “Laivi koya tu mada! Me laurai sara qo se na kauti koya sobu mai o Ilaija se sega.”—Marika 15:34-36.
E kaya sara o Jisu: “Sa vakacavari!” (Joni 19:30) Io, sa vakacavara kece o Jisu na ka e talai koya mai kina e vuravura o Tamana. Sa qai tinia: “Tamaqu, au sa solia na noqu bula ina ligamuni.” (Luke 23:46) E tataunaka vei Jiova o Jisu na nona bula, e nuidei ni na vakabulai koya tale. Ni nuitaka vakatabakidua na Kalou, e vakacuva na uluna na Karisito, mai cavuka yani nona icegu.
E yaco sara e dua na uneune levu, ra qai kavida na vatu. Na kena kaukaua e tatadoladola kina na ibulubulu ena taudaku kei Jerusalemi Maciu 12:11; 27:51-53.qai ceburaki mai na yagonimate. O ira na raica na ka e yaco ya era lai talanoataka ena “koro tabu.”—
Ni mate o Jisu, e kasei rua mai cake me yaco i ra na ilati balavu ni valenisoro e dau wasea na Loqi Tabu kei na Loqi Tabu Sara. Na ka vakatubuqoroqoro qori e vakaraitaka na cudru ni Kalou vei ira era vakamatei Luvena, e dusia tale ga ni sa dolavi na sala ina Loqi Tabu Sara se lomalagi.—Iperiu 9:2, 3; 10:19, 20.
Dua na ka nodra rere na lewenivanua. E kaya na turaganivalu e liutaka na veivakamatei: “Qo dina na Luve ni Kalou.” (Marika 15:39) De dua a tiko na turaga qori ni rairai o Jisu vei Pailato ena gauna ni veilewai, a veivosakitaki kina ke luve dina ni Kalou. Ia qo sa vakabauta ni yalododonu o Jisu, e Luve tale ga ni Kalou.
Eso e tarai ira na ka vakatubuqoroqoro era raica, nira lesu i vale era “tavia na seredra” ena levu ni nodra rarawa kei na madua. (Luke 23:48) Era vakararai tu mai vakayawa e levu na yalewa era tisaipeli i Jisu, nira dau tomani Jisu ena so na gauna. E tarai ira tale ga vakalevu na ka e yaco ena siga ya.


text:
Tekivu sobu na duru
28 November, 2018, 11:16 am
SA oti vakavinaka oqo e ono na yabaki na kena keli tiko na neitou qereqere e na neitou qele ni mataqali mai na bati ni uciwai na Rewa.
E vakaraitaka mai na i tukutuku oqori ki na Na i Lalakai, ko Sikeli Navuso na jeameni ni mataqali ko Lomanikoro, mai na koro ko Coloisuva e na yasana ko Naitasiri.
E kaya o Navuso ni tekivu na kena keli na qereqere e na veidinadinati e ratou veivosakitaka kei na kabani na Flame Tree, sa i koya na kabani me sausaumi vakadodonu ki na TLTB, o iratou na TLTB e ratou taura na nodratou 10 na pasede, na kena vo e ratou sa qai vakalutumu ki na nodratou i vola ni baqe na mataqali.
Kuria o Navuso ni tekivu na gauna e tawa kina na nodratou i vola ni maqe ni mataqali, ratou sa qai bose me ratou sa dui vakavinakataka mada ga na nodratou vale na lewe ni mataqali.
“So na vale keitou tara vou, e so keitou semata ga ka vakakina na kena vakavinakataki na vale ni neitou i liuliu ni yavusa.
“Me yacova mai na gauna oqo keitou sa tara oti e 16 na vale, tolu na kena rumu ni moce, valenisili, valelailai e loma, vanua ni savasasava, ka vaka varada wavoki.
“E tara na 16 na vale oqo e na i lavo ga keitou rawata e na kena keli tiko na neitou qereqere,” kaya o Navuso.
Kuria ni ratou sa raica ni sa toso vinaka na nodratou vale na lewe ni mataqali, ratou sa qai bosea me sa tara mada e dua na nodratou valenisoqo ni mataqali.
Tomana na turaga yabaki 64 oqo, ni veigauna kece eratou dau bose kina na mataqali, e dau veitokiyaki, caka na bose e na nona vale, tiko vei tacina, toi vei tavalena, ka sa dau vakasosa vei ira na gonevuli e na nodra dau vuli lesoni.
E kaya o Navuso ni ratou sa qai dabe vata na mataqali me ratou sa na tara ga e dua na nodratou valenisoqo, ka me ratou dau bose kina, ka me kakua ni vakaogaogataka na nodratou dui matavuvale.
E na siga Moniti gona na i ka 19 ni siga ni vula ga oqo, e sa vakavatukanataki kina na nodratou gagadre, e na kena sa vakayacori na vakasobuduru e na nodratou valenisoqo mai Coloisuva.
E kaya o Navuso ni i sau vakailavo ni nodratou valenisoqo e na ciciva toka yani na $200,000,00, ka sa nuitaka tiko o koya ni na vakacavari tiko e na yabaki mai oqo.
Kuria na nona i talanoa o Navuso, e na nona kaya ni sa na oti na tara ni nodratou valenisoqo, e ratou sa na qai tara tale e vica na vale lelevu me vakataka na nodratou dui vale, ka ratou na qai redetaka yani ki vei ira na vinakata.
E vakavinavinaka tikoga vakalevu vua na Kalou Levu sa tabogo o Navuso, e na kena soli tiko e so na mataqali vakasama momona ki vei iratou na lewe ni komiti, ka toso tiko kina na veika vinaka, me vaka e sa i vola tukutuku tu ni mataqali ko Lomanikoro, e na koro ko Coloisuva, e na gauna oqo.


text:
WASE 61
Vakabula o Jisu na Cauravou e Curumi Timoni
MACIU 17:14-20 MARIKA 9:14-29 LUKE 9:37-43
-
BIBI ME KAUKAUA NA VAKABAUTA
Ni ratou siro mai na ulunivanua o Jisu, Pita, Jemesa, kei Joni, eratou sotava sara e dua na ilala levu. Era wavoliti ratou na tisaipeli na vunivola ra qai veiba tiko kei ratou. Era marau vakalevu na lewenivanua nira raici Jisu, era mani cici yani mera kidavaki koya. E taroga sara o Jisu: “Na cava oni veiba tiko kina kei ratou?”—Marika 9:16.
E torovi Jisu yani e dua na tagane, e tekiduru qai kaya: “Qasenivuli, au kauta mai vei kemuni na luvequ tagane ni curumi koya tiko e dua na yalo velavela e galu. Ena gauna e curumi koya kina, e bitalaki koya ina qele, e vuso na gusuna qai dau katibati, oti sa qai malumalumu tu yani. Au kerei ratou nomuni tisaipeli me ratou vakasava na timoni, ia eratou sega ni rawata.”—Marika 9:17, 18.
Era rairai vakalewai ratou na tisaipeli na vunivola qai vakasewasewani ratou ni guce nodratou sasaga me ratou vakabula na cauravou. E sega ni vosa vua na tama e rarawa tu o Jisu, ia e kaya vei ira na ilala levu: “Isa na itabatamata sega ni vakabauta qai yalovakatani, me vakacava na dede ni noqu tiko vata kei kemuni? Me vakacava na dede ni noqu vosoti kemuni?” E vagolei sara tiko ga vei ira na vunivola na ivakasala qori, era dau vakatubuca vei ratou nona tisaipeli ni dau yali. Sa qai vuki vua na tama e rarawa tu, e kaya: “Kauti koya mai vei au.”—Maciu 17:17.
Ni volekati Jisu yani na cauravou, e cuquraki koya ina qele na timoni e curumi koya tu, e bitabitalaki koya, qai vuso na gusuna ni veiqiqiyaki voli. E taroga o Jisu: “Sa dede na kena yacovi koya tiko na ka qo?” E sauma o tama: “Io, tekivu ga ni se gone, e dau kolotaki koya vakalevu ina bukawaqa kei na wai me vakamatei koya.” E vakamamasu na tamai cauravou: “Ke oni rawa ni cakava kina e dua na Marika 9:21, 22.ka, ni lomani keirau, ni vukei keirau.”—
Ni ratou sega ni vakabulai cauravou rawa na tisaipeli i Jisu, sa vaqara eso tale na sala o tama me bula kina o luvena. E vakayaloqaqataki koya o Jisu ni kaya: “O taroga tiko ‘Ke oni rawa ni cakava’? E sega ni dua na ka e dredre vei koya e vakabauta.” E kacivaka yani ena gauna vata ya na tamanigone: “Au vakabauta! Yalovinaka ni vukei au meu vaqaqacotaka tale noqu vakabauta!”—Marika 9:23, 24.
E raica o Jisu nira sa tabili yani vua na ilala levu. Nira rai kece tu, sa qai vunauca na yalovelavela: “O iko yalo velavela galu qai didivara, au vakaroti iko mo biuti koya, kua tale ni lesu vua!” Oti nona qoqolou kei na nona cuquraki koya tale vakavica, e lako tani vua na timoni, sa qai davo cibaciba tu o gonetagane. Nira raica qori, era kaya e levu: “Sa mate!” (Marika 9:25, 26) Ia e taura na ligana o Jisu qai vakaduri koya, e “bula na gone ena gauna vata ya.” (Maciu 17:18) Era kurabuitaka sara ga na lewenivanua na ka e cakava o Jisu.
Ni talai ratou e liu na tisaipeli o Jisu me ratou lai vunau, eratou rawa ni vakasava na timoni. Qo ni ratou sa tiko ga vakataki ratou ena dua na vale, eratou tarogi Jisu sara: “Na cava keitou sega ni vakasava rawa kina na timoni ya?” E vakamacalataka o Jisu ni lailai nodratou vakabauta, e kaya: “Na masu ga ena vakasavi rawa kina na timoni va ya.” (Marika 9:28, 29) E bibi me kaukaua na vakabauta, me masuti tale ga na kaukaua ni Kalou me vakasavi kina na timoni.
E tinia o Jisu: “Au tukuna vakadodonu vei kemudou, ke vaka mada ga na levu ni sore ni musita na nomudou vakabauta, dou rawa ni kaya ina ulunivanua qo, ‘Toki i kea,’ ena toki dina. Sega ni dua na ka ena dredre vei kemudou.” (Maciu 17:20) E vakasakiti dina na ka e rawa ni cakava na vakabauta!
Na ituvaki dredre e dau vakataotaka na noda qaravi Jiova ena rairai vaka e dua na ulunivanua, e sega ni taqei se wali rawa. Ia eda rawa ni vosota na ituvaki dredre va qori ke tiko vei keda na vakabauta.


text: 5 Moni veilakoyaki ena sala e Jerusalemi.Moni veiraiyaki moni kauaitaka.Moni vaqaqara ena nona rara moni raicaDe oni kunea kina e dua na tamata lewadodonu,+O koya e saga me yalodina,Au na qai vosoti koya.2 Ke ra kaya mada ga: “Ni bula dina tiko o Jiova!”Era na bubului lasu tiko ga.+3 Kemuni Jiova, e raica na matamuni na ka dina?+Oni mokuti ira, ia era sega ni vakila.*Oni vakarusai ira, ia era sega ni muria na veivakadodonutaki.+E kaukaua na matadra, e malumu na vatu.+Era sega ni saumaki mai.+4 Ia au kaya lo ga: “Qo dina o ira na tamata wale.E sesewa na nodra ivalavala nira sega ni kila na sala i Jiova,Na lewa ni nodra Kalou.5 Au na lako vei ira na turaga meu vosa vei ira,Nira kila na sala i Jiova,Na lewa ni nodra Kalou.+Ia era musuka kece na ivuaEra drutia na ivesu.”6 Oya na vuna e vakamatei ira kina e dua na laione ni veikau,Na olifa ni buca dravuisiga e vakacacani ira tiko ga,E dua na lepate e yadra tiko ena nodra koro.O ira kece na biubiu mai era basubasuraki.Nira cakacala vakalevu,E tubu tiko na nodra ivalavala tawayalodina.+7 Meu vosoti iko vakacava ena ka qo?Era biuti au na luvemu,Era bubului ena ka e sega ni Kalou.+Au vakaceguya na nodra gagadre,Ia era veibutakoci tiko ga,Era tabili ina vale ni saqamua.8 Era vaka na ose gugumatua, dau garogaro,Era dui tagica na watina na wekadra.+9 “Meu sega ni tarogi ira ena ka qo?” e kaya o Jiova.“Meu sega ni cudruva na matanitu va qori?”+10 “Moni lako cake ina nona iyatu vunivaini, moni vakacacana,Ia moni kua ni vakaotia vakadua.+Moni kauta tani na tabana e sala,Nira sega ni nei Jiova.11 Na vuvale ni Isireli kei na vuvale ni JutaEra vakaisini au sara ga,” e kaya o Jiova.+12 “Era cakitaki Jiova, era kaya tiko ga,‘Ena sega ni cakava o koya e dua na ka.*+Ena sega ni yacovi keda na leqa,Eda na sega ni raica na iseleiwau se dausiga.’+13 Era cagi wale ga na parofita,E sega vei ira na vosa.*Me yacovi ira qo!”14 Ia qo na ka e kaya o Jiova na Kalou ni lewe vuqa:*“Nira tukuna tiko qo na tamata qo,Au na cakava na noqu vosa me bukawaqa e gusumuni,+Kei ira na tamata qo me buka,Ena yameci ira.”+15 “Au na kauta mai vei kemuni e dua na matanitu mai na vanua yawa, kemuni na vuvale ni Isireli,”+ e kaya o Jiova.“E matanitu tudei.E matanitu makawa,Na matanitu oni sega ni kila na nodra vosa,Se kila na ka era kaya.+16 Na nodra taga ni gasau e vaka na ibulubulu e dola tu,Era tamata qaqa kece.17 Era na kania na ka oni tamusuka kei na kemuni madrai.+Era na kania na luvemuni tagane kei na luvemuni yalewa.Era na kania na nomuni sipi kei na nomuni bulumakau.Era na kania na nomuni vaini kei na nomuni vunilolo.Era na vakarusa ena iseleiwau na nomuni koro vakabai vinaka oni nuitaka.”18 “Ia ena gauna oya,” e kaya o Jiova, “au na sega ni vakarusai kemuni vakadua.+19 Oni na taroga: ‘Na cava e vakayacora kina vei keda o Jiova na noda Kalou na ka kece qo?’ moni tukuna vei ira, ‘Ni oni biuti au moni qarava na kalou tani ena nomuni vanua, oni na qaravi ira na vulagi ena vanua e sega ni nomuni.’”+20 Moni tukuna qo ina vuvale i Jekope,Moni vakarogoya e Juta, moni kaya:21 “Moni rogoca qo, o kemuni na tamata lialia oni yalowai:+E tiko na matadra ia era sega ni rai rawa,+E tiko na daligadra ia era sega ni rogo rawa.+22 ‘Oni sega ni dokai au?’ e kaya o Jiova,‘Oni na sega ni sautaninini e mataqu?O yau ga au vakarautaka na nuku me yalana na wasawasa,Me kena lawa tudei me kua ni lakosivita.Ni roba na ua ena sega ni qaqa,Ni vadugu na ua ena sega ni lakosivita.+23 Ia o ira na tamata qo era domoqa ra qai yalodredre,Era gole tani, era muria ga na nodra sala.+24 Era sega ni kaya e lomadra:“Qo meda dokai* Jiova na noda Kalou,O koya e solia na uca ena kena gauna,Na uca ni vulaibotabota kei na uca ni vulaitubutubu,O koya e maroroya vei keda na macawa lokuci ni tatamusuki.”+25 Na nomuni cala e vakadaroya na ka kece qori,Ni nomuni ivalavala ca e tarova na kena yacovi kemuni na ka vinaka.+26 Nira maliwai ira na noqu tamata na tamata ca.Era vakairoiro tiko ga, me vaka nira lako cuvacuva na daubiri dai ni manumanuvuka.Era biria na dai ni rusa.Era corita na tamata.27 Me vaka na bai lawalawa e sinai ena manumanuvuka,E sinai vaka kina na nodra vale ena veivakaisini.+Oya na vuna era kaukaua kina ra qai vutuniyau.28 Era levulevu, era lumilumisa.E sega ni vakaiyalayala na nodra ivakarau ca.Era sega ni rogoca na nodra kisi ni veilewai na luveniyali,+Mera rawaka kina,Era sega ni lewa vakadodonu na dravudravua.’”+29 “Au na sega ni tarogi ira ena ka kece qo?” e kaya o Jiova.“Au na sega ni cudruva na matanitu va qori?30 E dua na ka kurabuitaki qai velavela e yaco ena vanua:31 O ira na parofita era parofisaitaka na ka lasu,+Kei ira na bete, era lewa ena nodra kaukaua ga.O ira na noqu tamata era taleitaka qori.+Na cava oni na cakava ni yaco mai na icavacava?”


text:
Jeremaia
Chapter 32
A vosa sa yaco vei Jeremaia mai vei Jiova e nai katini ni yabaki i Setekaia na tui Juta, oqori nai katinikawalu ni yabaki i Nepukanesa.
2 Ni sa qai vakacibi i valu ena koro mai Jerusalemi e nai valu i tui Papiloni; ia o Jeremaia na parofita sa sogolati tiko e na lomanibai ni vale ni veivesu mai na vale i tui Juta.
3 Ni sa sogolati koya kina o Setekaia na tui Juta, ka sa tukuna, "A cava o sa ia kina na parofisai, ka vaka, 'Sa tukuna vakaoqo o Jiova, "Raica, Au na solia na koro oqo ki na liga i tui Papiloni, ka na rawa talega o koya;
4 "Ia o Setekaia na tui Juta ena sega ni dro tani rawa mai na ligadra na kai Kalitia, ena soli dina ga ki na liga i tui Papiloni, ka rau na veivosaki vata tukuna e na matanavotu, na matana talega ena raica na matana;
5 "Ia e na kauti Setekaia o koya ki Papiloni, ka na tiko ga kina o koya ka yacova na siga Au na talevi koya kina," sa tukuna o Jiova: "Ke dou sa veivala kei ira na kai Kalitia, ke dou na sega ga ni gumatua"'?"
6 A sa tukuna o Jeremaia, "Sa yaco mai vei au na vosa i Jiova, ka vaka,
7 'Raica, o Anameli na luve i Salumi na tamamu lailai ena lako mai vei iko, ka tukuna, "Mo volia me nomu na noqu tiki ni vanua mai Anacoci, ni sa dodonu mo volia ni o sa taravi au."'
8 "A sa lako mai vei au o Anameli na luve i tamaqu lailai ki na lomanibai ni vale ni veivesu me vaka na vosa i Jiova, sa mai vosa vei au, 'Mo volia mada na noqu tiki ni vanua mai Anacoci e na vanua i Penijamini: Ni sa dodonu mo taukena, ni sa dodonu mo volia ni o sa taravi au; mo volia mada me nomu.' Au sa qai kila ni sa vosa i Jiova oqo.
9 "Au sa qai volia na tiki ni vanua i Anameli na luve i tamaqu lailai mai Anacoci, ka sa vakarauta nai lavo me nonaOio e tinikavitu na sikeli siliva.
10 "Ia au a vola na kenai vola, ka dregata, ka kaciva eso na tamata me vakadinadinataka, ka sa vakarauta nai lavo e nai vakarau ni bibi.
11 "Au sa qai kauta nai vola ni veivoli, o ya sa dregati me vaka nai valavala ni lawa, o ya talega sa sega ni dregati;
12 "Ka'u sa solia nai vola ni veivoli vei Peruki na luve i Neraia, na luve i Meesea, e na mata i Anameli na luve i tamaqu lailai, e na matadra talega era a mai vakadinadina era vola na yacadra e nai vola ni veivoli, e na matadra kece talega na Jiu era sa tiko e na lomanibai ni vale ni veivesu.
13 "Au sa qai vakaroti Peruki e na matadra, ka vaka,
14 'Sa tukuna vakaoqo o Jiova ni lewe vuqa, na nodra Kalou na Isireli; "Mo kauta nai vola oqo, nai vola ni veivoli oqo sa dregati, kei nai vola oqo sa sega ni dregati; ka tugana ki na dua na kuro qele, ka me toka kina ka bogi vuqa."
15 'Ni sa tukuna vakaoqo o Jiova ni lewe vuqa, na Kalou ni Isireli; "Ena taukeni tale na vale, kei na tiki ni vanua, kei na veiwere-ni-vaini e na vanua oqo."'
16 "Ia ni'u sa solia oti nai vola ni veivoli vei Peruki na luve i Neraia, au sa qai masu vei Jiova, ka tukuna:
17 'Kemuni na Turaga o Jiova! O ni sa bulia na lomalagi kei vuravura e na Nomuni kaukauwa levu kei na ligamuni e dodo yani, ka sa sega ni dredre vei Kemuni e dua na ka.
18 'O ni sa vakatakila na loloma vei ira nai tabatamata e udolu, ka sauma na nodra caka cala na qase kivei ira na luvedra era sa taravi ira: na Kalou Levu, ka Kaukauwa, o Jiova ni lewe vuqa na yacana,
19 'O iko sa uasivi e na vuku, ka kaukauwa e na cakacaka: ia na Matamuni sa raica tiko na nodra i valavala kecega na luve ni tamata, mo ni solia vei ira yadua me vaka na nonai valavala, ka vaka na vua ni nonai valavala.
20 'O ni sa cakava nai vakatakilakila kei na cakacaka mana mai na vanua o Ijipita, ka yacova na siga oqo, vei ira talega na Isireli, kei ira na tamata tani; o Ni sa cakava na yacamuni me rogo, me vaka e na siga oqo.
21 'O ni sa kauti ira tani na Nomuni tamata na Isireli mai na vanua o Ijipita, e nai vakatakilakila, kei na cakacaka mana, kei na liga kaukauwa, kei na liga e dodo yani, kei na ka rerevaki levu;
22 'Ka sa solia vei ira na vanua oqo, o koya o ni a bubului kina vei ira na nodra qase mo ni solia vei ira, "Na vanua sa dave kina na sucu kei na oni."
23 'Ka ra sa mai curu kina, ka taukena; ia era sa sega ni vakarorogo ki na nomuni vosa, era sa sega talega ni muria na nomuni vunau; era sa sega ni cakava e dua na ka o ni sa vakarota vei ira me ra cakava: ia o Ni sa vakayacora kina vei ira na ca kecega oqo.
24 'Raica na suva, era sa mai viria ki na koro me ra kaba; ia na koro oqo sa loli ki na ligadra na kai Kalitia, era mai vala kina, e na vuku ni seleiwau, kei na viakana, kei na mate dauveiveitauvi, ia na ka o ni sa vosataka, sa yaco ga; ka raica, o ni sa kunea!
25 'Ia oi kemuni, Turaga Jiova, "O ni tukuna vei au, Mo volia na tiki ni vanua e nai lavo; ka kacivi ira na tamata eso me ra vakadinadinataka"! Ia na koro oqo sa soli ga ki na ligadra na kai Kalitia.'"
26 Sa qai yaco na vosa i Jiova vei Jeremaia, ka vaka,
27 "Raica, oi Au o Jiova, na nodra Kalou na tamata kecega: e dredre beka vei Au e dua na ka?
28 "O koya oqo sa tukuna o Jiova; Raica, Au na solia na koro oqo ki na ligadra na kai Kalitia, kei na liga i Nepukanesa na tui Papiloni, ia ena rawa o koya.
29 'A ra na lako mai na kai Kalitia erai valu mai ki na koro oqo, ka visa na koro oqo e na buka waqa, ka vakama kei na kena veivale, era sa vakacabora kina e dela ni vale nai madrali boi vinaka vei Peali, ka livia nai sevu vei ira na kalou tani, me vakacudrui Au;
30 'Ni ra sa cakava tikoga na ka ca e Mataqu o ira na Isireli kei ira na Juta mai na gauna era sa gone kina: ni ra sa vakacudrui Au tikoga e na cakacaka ni ligadra o ira na Isireli, sa tukuna o Jiova.
31 'Ni sa vakatubura na Noqu rarawa, kei na Noqu cudru na koro oqo mai na siga era sa tara ka yacova na siga oqo; me'u sa kauta tani ga e Mataqu
32 'E na vuku ni nodra ca kece na Isireli kei na Juta, era sa cakava me ra vakacudrui Au o iraOkei ira na nodra tui, kei na nodra turaga, kei na nodra bete, kei na nodra parofita, kei ira na Juta, kei ira na lewe i Jerusalemi.
33 'Era sa vakanadakui Au, ka sega ni vakanamata vei Au: ia Au a vakavulici ira, ka sou e na mataka Me'u vakavulica, a ra sa sega ni vakarorogo me ra vakavulici kina.
34 'Ia era sa vakacuruma na nodra ka vakasisila ki na vale sa vakatokai e na Yacaqu, me ra vakavelavelataka.
35 'Era sa tara na veiyasana cecere i Peali mai na Buca ni luve i Inomi tagane, me ra vakacabori ira kina na luvedra tagane kei na luvedra yalewa e loma ni buka vei Moloke; na ka Ka'u sa sega ni vakarota, ka sa sega ni tubu e Lomaqu, me ra cakava na ka vakasisila oqo, me vakacalai ira kina na Juta.'
36 "Ia ka sa qai tukuna kina o Jiova, na nodra Kalou na Isireli, e na vuku ni koro oqo, dou sa tukuna kina, 'E na soli ga ki na liga i Tui Papiloni e nai seleiwau, kei na viakana, kei na mate dauveiveitauvi':
37 'Raica, Au na vakasoqoni ira mai na veivanua kecega, Ka'u sa dui vakasavi ira kina e na Noqu cudru, kei na Noqu lesa, kei na cudru levu; ia Au na kauti ira tale mai ki na yasana oqo, ka lesi ira me ra tiko vinaka.
38 'Era na yaco me ra Noqu tamata, ia, Ka'u na yaco Me'u nodra Kalou;
39 'Ia Au na solia vei ira me ra yalovata, ka sala vata, me ra rerevaki Au ka sega ni mudu, me ra vinaka kina o ira kei ira na luvedra era na taravi ira.
40 'Ka'u na cakava talega kei ira na veiyalayalati e sega ni mudu, Me'u kakua ni suka tani vei ira, Me'u kua kina ni caka vinaka vei ira; ia Ka'u na tugana ga ki na lomadra na rerevaki Au, me ra kakua ni vuki tani vei Au.
41 'Ia Au na rekitaki ira me'u caka vinaka vei ira, ka'u na tei ira vakaidina ga e na vanua oqo, mai na vu ni Lomaqu, kei na vu ni yaloqu.'
42 "Ni sa tukuna vakaoqo o Jiova; 'Me vaka Au sa vakayacora vei ira na tamata oqo na ca levu kecega oqo, Au na vakayacora vakakina vei ira na ka vinaka kecega ka'u sa yalataka vei ira.
43 'Ia ena voli tale na veitiki ni vanua e na vanua oqo, dou sa tukuna kina, "Sa lala ga ka sega kina na tamata se na manumanu; sa soli ga ki na ligadra na kai Kalitia."
44 'Era na volia na veitiki ni vanua o ira na tamata e nai lavo, ka vola na kenai vola, ka dregata, ka vakadinadinataka e na vanua i Penijamini, kei na yasayasa vakaerusalemi, kei na veikoro vaka-Juta, kei na veikoro mai na ulunivanua, kei na veikoro mai na buca, kei na veikoro mai na mata ni ceva: ni'u na kauti ira tale mai era sa vakabobulataki,' sa tukuna o Jiova."


text:
Joni
Chapter 13
Ni se bera na Kana ni Lakosivia, ni sa kila o Jisu ni sa lako mai na Nona gauna me lako tani yani mai na vuravura oqo ka lako ki vei Tamana, sa lomani ira na wekana ena vuravura oqo, sa lomani ira tiko o Koya me yacova na i otioti.
2 Sa oti na vakayakavi, na tevoro sa biuta oti e lomai Jutasa Isikarioti na luvei Saimoni me veretaki Jisu.
3 Sa kila o Jisu ni sa solia na ka kecega ki ligana o Tamana, ni sa lako talega mai vua na Kalou o Koya, ka sa lako tale tiko yani vua na Kalou,
4 sa tucake mai na vakayakavi, sa biuta vakatikitiki na nona kote – taura na i oro ka vauci Koya.
5 Ni sa oti oqo, sa sova na wai ki na dua na dave ka tekivu me savata na yavadratou na tisaipeli ka vakamamacataka ena i oro sa vauci oti tiko e tolona.
6 Sa qai lako mai vei Saimoni Pita, ka sa tarogi Koya o Pita, "Turaga Koni sa savata talega na yavaqu?"
7 Sa sauma o Jisu ka vaka: "Na ka Au sa cakava tiko oqo, dou sa sega ni kila oqo, o ni na qai kila ni sa oti vakalailai e dua tale na gauna."
8 Sa tukuna vua o Pita, "Sa sega ni dodonu Mo ni cakava oqo vei au," sa sauma o Jisu, "Kevaka Au sa sega ni cakava oqo vei iko, sa sega na nomu tikina vei Au."
9 Sa tukuna vua o Pita, "Turaga me kua ni yavaqu walega, na ligaqu kei na uluqu talega."
10 Sa tukuna vua o Jisu, "O koya sa sili, e dodonu me savata ga na yavana, sa savasava taucoko oqori, o sa savasava taucoko o iko, ia, sa sega ga ni kemuni taucoko."
11 Ni sa kila o Koya se o cei ena veretaki Koya; sa tukuna "dou sa sega ni savasava kece."
12 Ni sa savata oti na yavadratou ka taura tale na Nona kote ka dabe sobu, sa qai tukuna vei iratou; "Dou sa kila na veika Au sa cakava oqo vei kemudou?
13 "Dou sa kacivi Au Me'u nomudou Qasenivuli ka nomudou Turaga, Sai Au dina, me vaka dou sa tukuna.
14 "Kevaka Au sa nomudou Turaga ka nomudou Qasenivuli ka sa savata talega na yavamudou, e dodonu talega mo dou dau veivuiyava vakataki kemudou.
15 "Au sa vakaraitaka e dua nai vakarau, mo dou dau cakava me vaka Au sa cakava vei kemudou.
16 "Sa dina sara Au sa tukuna vei kemudou, na dauveiqaravi sa sega ni levu mai vua na nona turaga; se o koya sa talai me levu mai vei koya sa veitalai.
17 "Kevaka dou sa kila na veika oqo, dou na marau vakalevu kevaka dou sa dau cakava oqo.
18 "Au sa sega ni vosa ena vukumudou kece, Au sa kila o cei Au sa digitaka; ia, me vakayacori ga na i Vola Tabu, "O koya sa kana madrai vata kei Au sa leqeti Au.
19 "Au sa tukuna oqo ni se bera ni yaco, ni sa na qai yaco oqo, dou na qai vakabauta ni sai Au ga
20 "Sa dina sara, Au sa tukuna vei kemudou, o koya sa ciqomi koya Au sa tala mai, sa ciqomi Au. O koya sa ciqomi Au, sa ciqomi Koya sa talai Au mai."
21 Ni sa tukuna oti na veika oqo o Jisu, sa leqa vakalevu na yalona ka tukuna, "Sa dina sara, Au sa tukuna vei kemudou, e dua ga vei kemudou ena veretaki Au."
22 E ratou sa veiraici na tisaipeli ni ratou via kila se o cei sa vosa kina o Koya.
23 E dua sa kabi voleka sara ki vei Jisu, na tisaipeli ga sa daulomana vakalevu o Jisu.
24 Sa tarogi Jisu o Pita se o cei sa vosa tiko kina o Koya.
25 Sa kabiti Jisu matua sara, ka tarogi Koya, "Turaga o cei sara mada oqo?"
26 Sa sauma o Jisu, "O koya ga Au na solia vua na madrai Ni'u sa tonia oti." Ni sa tonia oti na Madrai, sa solia sara vei Jutasa Isikarioti na luvei Simioni.
27 Ni sa oti o ya, sa curumi koya o Setani. Sa vosa vua o Jisu, "Na ka o na cakava, cakava sara vakatotolo."
28 Sa sega ni dua ena teveli ni kana o ya sa kila na i balebale ni nona vosa vua.
29 E so era nanuma, baleta ni tiko vei Jutasa na kato ni i lavo, sa tukuna kina vua o Jisu, "Volia mai na vei ka e gadrevi ena solevu" se na veika e dodonu me soli vei ira na dravudravua.
30 Ni sa taura oti na madrai, sa lako yani vakatotolo ki tuba. Sa bogi sara mai.
31 Ni sa lako ki tuba, sa tukuna o Jisu, "Sa qai vakarokorokotaki na Luve ni Tamata, ia na Kalou sa vakarokorokotaki vata kei Koya.
32 Kevaka sa vakalavelaveti na Kalou mai Vua, na Kalou talega ena laveti Koya cake vakai Koya vakatotolo sara.
33 "Kemudou na gone, Au na tiko vata kei kemudou vakalailai ga. Dou na vakasaqarai Au, me vaka Au sa tukuna vei ira na Jiu, "Na vanua Au sa na lako kina, dou na sega ni lako rawa yani kina," Au sa tukuna vei kemudou oqo."
34 Nai Vakaro Vou Au sa solia vei kemudou, "Mo dou veilomani vakai kemudou; me vaka Au sa lomani kemudou, dou veilomani vakakina.
35 Ena ka oqori, era na kila kecega ni dou sa Noqu tisaipeli, kevaka sa tu vei kemudou na veilomani vaka i kemudou. O Jisu Sa Yalataka Na Veicakitaki Nei Pita
36 Sa taro o Pita, "Turaga o ni sa lako ki vei? "Sa sauma o Jisu, " Na vanua Au na lako kina sa sega ni rawa mo lako yani kina ni oti oqo."
37 Sa vosa mai o Pita, "Turaga na cava au sega ni rawa ni muri kemuni kina oqo? Au na solia na noqu bula ena Vukumuni."
38 Sa sauma vua o Jisu, "O na solia dina na nomu bula ena vukuqu? Sa dina sara, Au sa tukuna vei iko, ena sega mada ni tagi na toa, o na cakitaki Au vakatolu.


text: 2 “Ni tukuna vei ira na tacimuni, ‘Oni noqu tamata!’*+Vei ira na ganemuni, ‘Oni yalewa lomani!’*+2 Ni beitaki tinamuni, ni beitaki koyaNi sega ni watiqu o koya,+ au sega ni watina.Me tinia nona saqamua*Kei na nona veibutakoci mai na maliwa ni sucuna,3 Seu na vakaluvaiwaletaki koya, meu vakavotui koya me vaka na siga e sucu kina,Meu cakava me vaka na vanua talasiga,Meu biuti koya me vanua mamaca,Meu vakamatei koya ena karamaca.4 Au na sega ni lomani ira na luvenaNira luvenisala.5 Ni saqamua* o tinadra.+O koya e buketetaki ira e vakamadua nona ivalavala,+ ni kaya,‘Au na muri ira na dau domoni au,+O ira na solia na kequ madrai kei na mequ wai,Noqu vutinisipi kei na noqu lineni, noqu waiwai kei na mequ gunu.’6 O koya gona, au na latia na nona sala ena ba kau vakavotona,Au na vakaduria na kena baivatu,Me kua ni raica na nona sala.7 Ena cicimuri ira na dau domoni koya, ia ena sega ni toboki ira,+Ena vaqarai ira ia ena sega ni kunei ira.Ena qai kaya, ‘Au na lesu vua na imatai ni watiqu,+Ni vinaka sara vei au na gauna oya mai na gauna qo.’+8 E sega ni kila o koya ni o yau ga au a solia vua na covuata,+ na waini vou, kei na waiwai,Au solia vakalevu vua na silivaKei na koula, ia era vakayagataka vei Peali.+9 ‘Oya na vuna au na lesu kina meu kauta tani na noqu covuata ena kena gaunaKei na mequ waini vou ena kena vula,+Au na kovea tani na noqu vutinisipi kei na noqu lineni me ubi kina na nona luvaiwale.10 Ia qo au na vakaluvaiwaletaki koya e matadra na dau domoni koya,Ena sega ni dua me kaliraki koya mai ligaqu.+11 Au na muduka na nona marau kece,Na nona soqo,+ nona vula vou, nona siga ni vakacecegu, kei na nona soqo bibi kece.12 Au na vakacacana na nona vaini kei na nona vunilolo, ni a kaya:“Qo na kequ isau era solia vei au o ira na dau domoni au,”Au na vakatubura me veikau,Era na kanilaka na manumanu kila ni vanua.13 Au na taroga vua na gauna e dau cabora kina na isoro kubou vei ira na ivakatakarakara kei Peali,+Ni dau ukutaki koya ena mama kei na iukuuku qai lakovi ira tiko ga na dau domoni koya,Ia sa guilecavi au o koya,’+ e kaya o Jiova.14 ‘O koya gona au na vakamasuti koya,Au na tuberi koya ina vanua talasiga,Au na vosa meu rawa na lomana.15 Tekivu mai na gauna oya au na solia lesu vua na nona loganivaini,+Kei na Buca o Akori+ me nona matamata ni inuinui,Ena rogoci au e kea me vaka na gauna ni nona goneyalewa,Me vaka na siga e lako tani kina mai na vanua o Ijipita.+16 Ena siga oya,’ e kaya o Jiova,‘O na kacivi au Watiqu, o na sega tale ni kacivi au Noqu turaga.’*17 ‘Au na kauta tani mai gusuna na yacadra na ivakatakarakara kei Peali,+Ena sega ni nanumi tale na yacadra.+18 Au na veiyalayalati ena siga oya ena vukudra kei ira na manumanu kila ni vanua,+Na manumanuvuka ni lomalagi kei na manumanu qasi ni qele,+Au na kauta tani ena vanua na dakaititi, na iseleiwau kei na ivalu,+Au na qai vakadavori ira ena vakacegu.+19 Au na musuki iko mo noqu me sega ni mudu,Au na musuki iko mo noqu ena yalododonu, ena lewadodonu,Ena dei ni loloma kei na yalovinaka.+20 Au na musuki iko mo noqu ena yalodina,O na kilai Jiova sara ga.’+21 ‘Ena siga oya, au na rogo yani,’ e kaya o Jiova,‘Au na rogoci lomalagi,Era na qai rogoci vuravura,+22 Ena solia o vuravura na ka e kerea na covuata, na waini vou, kei na waiwai,Era na qai solia na ka e kerea o Jesirieli.*+23 Au na kaburaki koya ena vanua me vaka na sorenikau me noqu,+Au na lomani koya a sega ni lomani,*Au na tukuna vei ira era sega ni noqu tamata:* “Oni noqu tamata,”+Era na qai tukuna: “Oni neimami Kalou.”’”+


text:
Wase 72
Na veika sa vakatakilai yani mai vei Josefa Simici na Parofita mai Katiladi, Oaio, ena 4 ni Tiseba, 1831. Era sa soqoni vata mai e vuqa na italatala qase kei na lewenilotu me ra vulica na nodra itavi ka vakatataki cake ena ivakavuvuli ni Lotu. Na iwase oqo e biu vata kina e tolu na ivakatakila ka ratou ciqomi vata ena dua na siga. Na tikina e 1 ki na 8 e vakatakilai kina na nona kacivi ko Niueli K. Witini me bisopi. Oti oya sa qai kacivi ka tabaki, ka sa qai ciqomi na tikina e 9 ki na 23, ka soli kina na ikuri ni itukutuku me baleta na nona itavi e dua na bisopi. Sa qai soli na tikina e 24 ki na 26, me idusidusi ni kena vakasoqoni vata ki Saioni.
1–8, Me ra tukunikataka na italatala qase na itukutuku ni nodra veiqaravi, ki vua na bisopi; 9–15, Me na vakatawana na bisopi na lololo ka dau raici ira na dravudravua kei ira era vakaleqai tu; 16–26, Me ra vakadinadinataka na bisopi na kilikili ni nodra bula na italatala qase.
1 Dou vakatudaliga, ka vakarorogo ki na domo ni Turaga, Koi kemudou sa soqoni vata mai, koi kemudou na abete levu ni noqu lotu, ka sa soli vei kemudou na bmatanitu kei na kaukauwa.
2 Ni sa kaya dina vakaoqo na Turaga, sa kilikili vei au me lesi e dua na nomudou abisopi, se me dua vei kemudou, ki na lotu ena yasa ni nona were ni vaini oqo na Turaga.
3 Ia sa dina sara ni dou sa lewa vakavuku ena veika oqo, ni sa gadreva na Turaga, ena ligadra kece sa adauveiqaravi, me ra tukunikataka na bitukutuku ni nodra cveiqaravi, me baleta na bula oqo kei na gauna tawamudu.
4 Ia ko koya sa yalodina ka ayalomatua ena bula oqo ena kunei ni sa kilikili me na taukena na bitikotiko vakaturaga sa vakarautaki me baleti koya vei Tamaqu.
5 Raica au sa kaya vakaidina vei kemudou, ko ira kece na italatala qase ni lotu ena yasa ni noqu awere ni vaini oqo, era na tukunikataka na itukutuku ni nodra veiqaravi ki vua na bisopi, kau na lesia ena yasa ni noqu were ni vaini oqo.
6 Me na volai tu na veika kece oqo, ka me na qai laki soli ki vua na bisopi mai Saioni.
7 Ka na vakatakilai na itavi ni abisopi ena ivakaro sa soli, ka vakakina ena domodra na lewenilotu ena koniferedi.
8 Ia oqo, au sa kaya vakaidina vei kemudou, na noqu tamata ko aNiueli K. Witini sai koya me na lesi ka tabaki ki na kaukauwa oqo. Sai koya oqo na nona inaki na Turaga na nomudou Kalou, na nomudou Dauveivueti. Sa vakakina. Emeni.
9 Sai koya dina oqo, na nona vosa na Turaga, me ikuri ni lawa sa soli oti, ka vakatakilai kina na itavi ni bisopi ka sa tabaki ki na lotu ena yasa ni were ni vaini oqo—
10 Me vakatawana na nona alololo na Turaga; me dau ciqoma na isolisoli ena yasa ni were ni vaini oqo;
11 Me taura na nodra itukutuku na italatala qase me vaka sa vakaroti oti e liu; me avakarautaka na veika era vinakata, ia era na sauma na veika ena soli vei ira, ena veigauna kece e tiko kina vei ira na kena isau;
12 Na veika oqori me na vakatabui talega ki na iyau ni lotu, ki vei ira na dravudravua kei na vakaleqai.
13 Ia ko koya sa asega ni tiko vua na ka me sauma kina, me na tauri e dua na kena itukutuku ka soli yani vua na bisopi e Saioni, o koya me na qai sauma na dinau ena veika ena biuta e ligana na Turaga.
14 Ka vakakina na nodra cakacaka na yalodina o ira era sa cakacakataka na veika vakayalo, ena nodra cakacakataka na kosipeli kei na veika ni matanitu ki na lotu, ka vakakina ki vuravura, me isau ni dinau ki vua na bisopi e Saioni;
15 Sa vakaoqo na kena sauma na lotu, me vaka sa tukuna na alawa ni tamata kecega sa lako yani ki Saioni sa dodonu me solia na veika kecega e taukena vua na bisopi e Saioni.
16 Ia oqo, au sa kaya vakaidina vei kemudou, me vaka ni sa dodonu vei ira na italatala qase kecega ena yasa ni were ni vaini oqo me ra tukunikataka na itukutuku ni nodra veiqaravi vua na bisopi ena yasa ni were ni vaini oqo—
17 E dua na aivolavakadei mai vua na turaganilewa se bisopi ena yasa ni were ni vaini oqo, ki vua na bisopi mai Saioni, era na ciqomi kina na tamata kecega, ka sai koya ga na ka e gadrevi, me nodra ivotavota, ka me ra ciqomi kina ni ra sa bdauveiqaravi yalomatua ka daucakacaka yalodina;
18 Kevaka e sega, ena sega ni ciqomi koya na bisopi mai Saioni.
19 Ia oqo, au sa kaya vakaidina vei kemudou, me ra na vakaturi mai na dua na isoqosoqo lotu se na veisoqosoqo lotu era a veiqaravi kina ko ira yadua na italatala qase era na mai soli itukutuku vua na bisopi ni lotu ena yasa ni were ni vaini oqo, me rawa ni vakadonui kina ko koya kei na nona itukutuku.
20 Kei na dua tale, me soli talega vei ira na noqu tamata era lesi me ra qarava na veika e avolai ena noqu lotu me ra kaya ni dodonu me ra vukei mai vua na bisopi se mai vei ira na bisopi ena veika kecega—
21 Me na tabaki kina na aivakatakila, ka tete yani ki na iyalayala kei vuravura; me ra rawata na ilavo me na yaga ki na lotu ena veika kecega;
22 Me ratou gumatua tale ga ena veika kece me ratou vakadonui kina, ka me ratou okati me dauveiqaravi vinaka.
23 Ia oqo, raica, me vakaoqori na kena ivakarau ena veitabana kecega ena noqu lotu, ena veivanua kecega ena tauyavu kina. Au sa tinia eke na noqu vosa. Emeni.
24 E vica na vosa me ikuri ni lawa ni matanitu me baleti ira na lewenilotu—o ira era sa alesi mai na Yalo Tabu me ra lako cake ki Saioni, kei ira e nodra galala me ra lako cake ki Saioni—
25 Me ra kauta yani vua na bisopi e dua na ivolavakadei mai vei iratou e lewe tolu na italatala qase ni lotu, se dua na ivolavakadei mai vua na bisopi;
26 Kevaka e sega ena sega ni okati o koya ena lako cake yani ki na vanua ko Saioni me dauveiqaravi yalomatua. Oqo tale ga e dua na kena ivakarau e muri. Emeni.